Haliloviću kazna od 5.000 KM zbog vrijeđanja RS – ASinfo Portal\nHaliloviću kazna od 5.000 KM zbog vrijeđanja RS\nCentralna izborna komisija /CIK/ BiH danas je u Sarajevu u ponovljenom postupku izrekla novčanu kaznu od 5.000 KM Bosanskohercegovačkoj patriotskoj stranci – Sefer Halilović zbog govora mržnje u predizbornoj kampanji kada je Halilović nazvao Republiku Srpsku “genocidnom tvorevinom”.\nCIK je utvrdio da je Halilović na predizbornom skupu 26. septembra u Novom Gradu koristio jezik koji bi nekoga mogao navesti ili podstaći na nasilje ili širenje mržnje.\nHalilović je tom prilikom nazvao Republiku Srpsku “genocidnom tvorevinom”.\nČlan CIK-a Branko Petrić istakao je da bi tolerisanje ovakvih istupa, posebno u predizbornoj kampanji, predstavljalo opasan presedan i dalo inspiraciju drugima kako se mogu ponašati.\nCIK je ranije kaznio Halilovića za ovu izjavu, na šta se on žalio Sudu BiH, koji je ocijenio da Komisija nije dokazala da je riječ o govoru mržnje.\nKomisija je, nakon razmatranja izvještaja o izvršenim provjerama, ovjerila šest kandidatskih listi sa 21 kandidatom iz Skupštine opštine Sokolac za izbor odbornika u Skupštinu grada Istočno Sarajevo.\nZa izbor odbornika u Skupštinu grada Istočno Sarajevo ovjereni su praktično svi odbornici u Skupštini opštine Sokolac.\nCIK je na osnovu nalaza revizije finansijskih izvještaja političkih stranaka iz 2014. godine izrekao novčane kazne za 12 političkih stranaka, 13 stranaka kažnjeno je zabranom kandidovanja na narednim izborima, a za jednu stranku obustavljen je postupak.\nNajviša novčana kazna izrečena je Stranci evropske socijaldemokratije – 62.100 KM, slijedi Demokratski narodni savez sa 10.500 KM, dok je BOSS-Bosanska stranka – Mirnes Ajanović kažnjen sa 5.000 KM.\nStranci za BiH izrečena je kazna od 4.700 KM, sa 1.500 KM kažnjen je Hrvatski narodni savez, po hiljadu KM kazne izrečeno je Bosanskohercegovačkoj narodnoj stranci, Bosanskohercegovačkoj patriotskoj stranci – Sefer Halilović, Komunističkoj partiji i Pokretu za naš grad, a 500 KM Seljačkoj stranci.\nZbog nedostavljanja finansijskih izvještaja za 2014. godinu, CIK je izrekao administrativnu mjeru uskraćivanja prava kandidovanja na narednim izborima sljedećim strankama: BH Slobodni socijaldemokrati, Ekološka stranka E5-Zeleni, Hrvatska narodna zajednica, Hrvatska narodna zajednica 1908, Nova građanska inicijativa – Kozarac, Partija pravog puta, Partija socijalne pravde, Partija socijalne i ekonomske pravde, Politička organizacija Nezavisna lista – Za moj grad, Složna narodna stranka, Srpski pokret obnove Republike Srpske, Stranka pravedne politike i Unija socijaldemokrata – Unija za sve nas.\nU raspravi o ovom pitanju član Komisije Suad Arnautović zatražio je da se pitanje finansiranja političkih stranaka uredi u Federaciji BiH, koja nema zakon za ovu oblast.\nArnautović je ocijenio da zakonsko rješenje koje je donijela Republika Srpska predstavlja idealan model za uređivanje pitanja finansiranja političkih stranaka na nivou BiH.\nDodik posle sastanka sa Vučićem: Srpska će podržati kandidata SNS-a za predsednika Srbije


Bakir Izetbegović: Ovo sa mnom i Čovićem ne može dati rezultat! Dodik može samo izazvati rat\nBakir Izetbegović je sinoć rekao da nema pomaka u pregovorima oko Izbornog zakona sve dok Dragan Čović vodi ucjenjivačku politiku, a osvrnuo se i na ponovno dizanje tenzija Milorada Dodika.\nNa pitanje voditeljice Federalne televizije da prokomentariše pismo člana predsjedništva Željka Komšića upućeno u EU, Izetbegović je kazao da se u svemu slaže, ali da ne bi baš tako oštro nastupio.\n“Ovo sa mnom i sa Čovićem ne može dati rezultat, ne želim da odbacim stvari, pokušavam, nudim neke stvari, ali imamo interresornu grupu koja se upravo formira, imamo zahtjev od State Departmenta da se Predsjedništvo uključi snažnije”, rekao je Izetbegović.\nPredsjednik SDA je naglasio da “nema pomaka” u pregovorima sa Čovićem, jer su stavovi previše udaljeni i da ne želi više pregovarati.\n“Nećemo da nama gospodin Čović i HDZ kažu da nećemo dobiti vladu, nećemo dobiti Ustavni sud dok ne izađemo u susret njihovim zahtjevima. Tako se sa SDA neće razgovarat niti će SDA tako pregovarat. Nek imenuju dva ministra onda možemo krenut”, naglasio je Izetbegović.\nOsim toga, rekao je da nema dogovora ako se ne ukloni asimetrija između Doma naroda Federacije BiH i Vijeća naroda Republike Srpske, jer spomenute institucije, po njegovom shvatanju, mogu samo štiti vitalni nacionalni interes i na tome će SDA insistirati do kraja.\nPozvao je na uključivanje opozicije u pregovore i naglasio da je međunarodna zajednica previše “mekana”.\n“Tražimo od međunarodne zajednice da stane čvršće, odveć su mekani, međunarodna zajednica je dopustila da se u ovoj zemlji nagrađuju osuđeni ratni zločinci, moraju čvršće stati iza principa koje proklamiraju”, rekao je Izetbegović.\nU kontekstu tvrdnji Dodika da će RS postati nezavisna država, a da je realno da to bude i Herceg-Bosna, Izetbegović je rekao da se “to nikada neće desiti, mogu samo rat napraviti, što se tiče Herceg Bosne to se više ni ne pominje, treći entitet ni HDZ ne pominje”.


Nedostatak prevodilaca i tumača za gluve u Zlatiborskom okrugu - Užicka Republika Press\nPrigodnim programom u GKC-u u Užicu članovi Udruženje gluvih i nagluvih Zlatiborskog okruga koje ukupno broji oko 600 članova u osam opština okruga obeležeili su Međunarodnu nedelju gluvih koja se od 1958. godine širom sveta obeležava poslednje sedmice septembra meseca.\nPredstavnicima lokalne samouprave, Centra za socijalni rad, Nacionalne službe za zapošljavanje, zajednice udruženja osoba sa invaliditetom koja u Užicu okuplja ukupno 10 udruženja i drugim okupljenim pokazali su šta znaju i mogu bez obzira na potpun ili delimičan nedostatak sluha .\nSvrha Međunarodne nedelje gluvih je okupljanje, ujedinjenje i prikazivanje jedinstva ostatku sveta, ali i podizanje solidarnosti među gluvima i onima koji ih podržavaju što je način da se promovišu prava ovih osoba.\nZakonska regulativa po pitanju osoba sa invaliditetom se takođe iz godine u godinu poboljšava.\nSuzana Maslać- Matović, predsednica Saveza gluvih i nagluvih Srbije (levo) i Nataša Anđić, prevodilac na znakovni jezik Foto–Milan Đokić\nSuzana Maslać- Matović, predsednica Saveza gluvih i nagluvih Srbije je istakla da ima unapređenja u životima gluvih i nagluvih, ali da se još puno mora raditi na reformi obrazovnog sistema kako bi se lica sa ovim problemima u našoj zemlji izjednačila sa onima u razvijenim zemljama.\nPozdravljajući prisutne Rade Radojević, predsednik Udruženja gluvih i nagluvih Zlatiborskog okruga je rekao da je ovogodišnji program proslave, generalna proba članovima udruženja za program koji planiraju da pripreme za dve godine kada udruženje iz Užica obeležava 7 decenija postojanja.\nRade Radojević, predsednik Udruženja gluvih i nagluvih Zlatiborskog okruga i NAtaša Anđić, sekretar udruženja i prevodilac Foto–Milan Đokić\nNataša Anđić, sekretar Udruženja gluvih i nagluvih Zlatiborskog okruga posebno se osrnula na problem da na području regiona ne postoji nijedan sudski tumač, već samo prevodioci na znakovni jezik.\nUslov za sudskog tumača je da onaj ko zna znakovni jezik, ima pet godina radnog iskustva, što niko ne ispunjava.\nInače, Zakon o upotrebi znakovnog jezika usvojen je 2015. godine od kada gluve i nagluve osobe imaju pravo na angažovanje sudskog tumača pri potpisivanju svih vrsta ugovora, na random mestu i u drugim potrebnim situacijama.\nTreba istaći da je u Srbiji registrovano oko 30.000 gluvih koji koriste znakovni jezik, a ministrstvo pravde ove godine imenovalo je 17 sudskih tumača na području čitave Srbije.\nOve godine Međunarodna nedelja gluvih obeležena je od 18. do 24. septembra pod nazivom: Puna inkluzija sa znakovnim jezikom. Gluve osobe u svim zemljama sveta treba da imaju pravo da koriste znakovni jezik kao svoj primarni jezik u svim aspektima života, kako bi se kultura gluvih očuvala i razvijala.\nDa su inkluziju na pravi način počeli da shvataju i učenici osnovnih škola na području Zlatiborskog okruga dokaz je literarni konkurs pod nazivom Obrazovanje bez granica koji su krajem maja raspisali osnovna škola „Dimitrije Tucović“ i udruženje građana Zlatiborski krug iz Čajetine i Specijalna škola „Miodrag V. Matić“ iz Užica.\nKonkurs je bio raspisan za učenike 5.,6., 7. i 8 razreda i deo je projekta Podrška inkluzivnom obrazovanju i obuci za svakodnevni život dece i mladih sa smetnjama u razvoju koji se, u Srbiji i Crnoj Gori realizuje uz podršku Evropske unije.\nJana Maksimović, učenica VI-3 osnovne škole Nada Matić, koja je podelila prvo mesto sa učenicom iz Čajetine, pročitala je nagrađeni tekst pod nazivom Pavle, u kome je izrazila svoja osećanja prema drugarici Anji i njenom bratu Pavlu koji zbog oštećenja sluha pohađa Specijalnu školu u Užicu.\nU programu koji je priređen učestvovali su i polaznici muzičke škola Ars Nova iz Užica.


Bilo je reči o tekućim pitanjima, a najinteresantnije je da je ustanovljeno priznanje “Vaterpolo heroji”. Prvi dobitnik ovog priznanja je muška vaterpolo reprezentacija Srbije koja je prošle godine postala svetski prvak u Kazanju, a ove je treći put u nizu osvojila zlatnu medalju na evropskim prvenstvima. Ovogodišnje zlato je osvojeno u Beogradu kada je pred prepunim tribinama “Kombank arene” savladana Crna Gora.\nZa najboljeg sudiju u 2015. je proglašen Ivan Raković, iza njega su Vojin Putniković i Miško Stefanović. Za stpostotan učinak u mlađim kategorijama kada su u pitanju plasmani u završnicu takmičenja nagrađeni su: Partizan, Crvena zvezda, Radnički i Vojvodina.\nVujasinović: Ulazimo u sezonu bez imperativa\nTrener vaterpolista Partizana Vladimir Vujasinović rekao je da njegova mlada ekipa u predstojeću sezonu ulazi mirno, bez imperativa i da je njen cilj da igra kvalitetno.\nIvana Filipović i Iva Obradović prve u utešnom finalu SP u veslanju\nSrpski ženski dvojac bez kormilara Ivana Filipović i Iva Obradović pobedio je u B finalu Svetskog prvenstva za seniore u veslanju i zauzeo 7. mesto u ukupnom plasmanu na planetarnom šampionatu koji se održava u južnokorejskom Čungjuu.


Mlađe kategorije FK”Mladost” ostvarile tri pobede bez primljenog gola - LUČANI INFO | Najnovije vesti\nJoš jedan veoma uspešan takmičarski vikend imale su sve mlađe kategorije FK”Mladost”. Omladinci, kadeti i pioniri ostvarili su tri važne pobede, bez primljenog pogotka.Omladinski tim plavo-belih zabeležio je ubedljivu pobedu nad ekipom Trajala iz Kruševca rezultatom 3:0, u okviru 12. kola Omladinske lige Srbije.\nGosti su dugo odolevali napadima izabranika Dragiše Žunića, ali je u poslednjih petnaest minuta utakmice golovima Nenada Perovića, Vukašina Markovića i Nikole Stanisavljevića, Mladost osvojila zaslužena tri boda. Posle 12 odigranih kola omladinski tim Mladosti osvojio je 23 boda i nalazi se na 5. mestu na tabeli.Ekipa koju sa klupe predvodi, Dejan Stojanović, slavila je pobedu nad timom Reala iz Niša rezultatom 2:0 u utakmici 12. kola Kadetske lige Srbije. Krajem prvog poluvremena strelci za plavo-bele bili su Miloš Divac i Savo Marković.\nMladost je bia bolji rival na terenu tokom celog meča, tako da trijumf ni jednog trenutka nije dolazio u pitanje. Posle ove pobede kadetska ekipa Mladosti nalazi se na sredini tabele sa osvojenih 17 bodova.Pionirska ekipa u Pionirskoj ligi Zapadne Srbije niže veoma dobre igre i ostvaruje visoke pobede. U desetom prvenstvenom kolu izabranici Ivana Draškića, na svom terenu u derbi meču, savladali su ekipu Slobode iz Čačka rezultatom 3:0. Posle 10 digranih kola ova ekipa ima maksimalan učinak od 10 pobeda uz gol razliku 46:6.\nSve više zainteresovanih za etno turizam u “maloj Švajcarskoj” podno planine Jelice


Tanjug 9. juna 2021. 16:51\nRIJAD – Naftni gigant Saudi Aramk počeo je prodaju svoje prve islamske obveznice (sukuk) denominovane u dolarima kako bi prikupio novac za isplatu dividende u iznosu od 75 milijardi dolara.\nPrema izveštaju saudijske novinske agencije, prodaja sukuka ili islamskih obveznica će, u skladu šerijatom, biti završena 17. juna, prenosi Raša tudej.\nKompanija nudi sukuk s rokom dospeća od tri, pet i 10 godina, rekli su neimenovani izvori upućeni u probelamyiku njujorškoj agenciji „Blumberg“.\nProdaja dolarskih sukuka dolazi nakon dve prethodne emisije običnih obveznica, od kojih je prva, vredna 12 milijardi dolara, bila organizovana 2019. godine, a deuga od 8,0 milijardi dolara u novembru prošle godine.\nAramko, najveća svetska energetska kompanija, obavezala se da će isplatiti dividendu u nastojanju generiše interesovanje investitora za svoj berzanski debi na saudijskoj berzi u decembru 2019.\nMeđutim, kompanija je morala da smanji potrošnju, broj zaposlenih i da proda sporednu imovinu pošto su pandemija kovid-19 i prošlogodišnje mere zatvaranja ekonomija širom sveta pokosile tražnju za naftom, koja je glavni izvor prihoda ove kraljevine.\nPrihodi od nafte kompanije Aramko čine oko 40 posto bruto domaćeg proizvoda Saudijske Arabije, a nedavni rast cena sirove nafte mogao bi da podigne taj udeo još više, kažu analitičari „Blumberg Intelidžensa“.


U naselju Ledena stena u Nišu kuća u kojoj sama živi 75-godišnja žena je poplavljena i potrebna joj je pomoć da se odbrani od nadošle vode. Nadležne moli da joj dopreme džakove sa peskom kako voda ne bi ušla u sve prostorije. Gradski većnik… »\nMinja Miletić: Htela sam da ukinem Tviter nalog zbog pretnji\n“Novi dan” televizije N1 sa Minjom Miletić će osvanuti početkom proleća. Urednica i voditeljka ovog jutarnjeg programa kaže da će krenuti “u pravo vreme kada kreće i novi ciklus naših života”. “Uverena sam da ćemo početkom proleća… »\nŠta činiti kad stisne sa svih strana, pa se nagomilaju finansijski, emocionalni problemi, kad žena dobije otkaz, kad pretrpi nasilje u porodici, kad ne zna kako da nahrani decu, a od okoline dobije samo osudu – pričaju mame koje su spas našle u… »\nPandemija koronavirusa je u Srbiji odnela 73 doktora medicine i stomatologije i jednog magistra farmacije. Proteklih dana često smo slušali o tome kako bi tu problematiku i podatke trebalo proanalizirati i utvrditi gde su radili ti lekari, koliko ih je… »\nPrema, do sada, raspoloživim podacima, u Srbiji su od posledica koronavirusa preminula 73 doktora medicine i stomatologije, jedan magistar farmacije iz zdravstvene ustanove i 32 medicinske sestre i tehničara. “To je naša realnost i naša bol”, tim… »\nZa proširenje tela regionalne deponije "Duboko" u Užicu država je izdvojila 96 miliona dinara. Potreba za proširenjem i pregovori da se to uradi traju godinama jer su projektovani kapaciteti već unapred eksploatisani. Sa druge strane pridodat je… »\nBilo da izbegavate šećer i brašno jer želite da skinete kilograme ili vam treba dodatna doza proteina, ovaj puding je idealna poslastica. Zahvaljujući visokom glikemijskom indeksu, proći će sati dok ne ogladnite. 1/2 avokada 1 kašika lešnika… »\nPored više od 70 lekara, u Srbiji je preminulo i 32 medicinske sestre i tehničara od posledica covid 19. Ova cifra, nažalost, nije konačna, već su podaci prikupljeni samo u poslednjih desetak dana. Turobnu statistiku potvrdila je za Nova.rs… »


Izraelci zainteresovani za Nacionalne parkove\nPreko 30 izraelskih turističkih agencija prepoznalo je Crnu Goru kao primamljivu destinaciju, zbog čega je moguć porast turista iz te zemlje u narednom periodu, kazala je menadžerka prodaje u hotelu "Regent Porto Montenegro", koja predstavlja ponudu hotela u Tel Avivu.\n“Ono što je sve prisutne prilikom prezentacije oduševilo jeste bogatstvo različitosti koje Crna Gora kao veoma mala država pruža. Od svih ponuda koje smo predstavili, najveću pažnju privukli su nacionalni parkovi. Pored njih, prisutni su bili zainteresovani za prirodne plaže i ljetnje sportsko-rekreativne aktivnosti”, naglasila je Čabarkapa.\nDirektorica Nacionalnih parkova Crne Gore Azra Vuković je na susretu s predstavnicima hotela "Regent Porto Montenegro" istakla da je raduje zainteresovanost izraelskih turista, kao i da je posjeta našim nacionalnim parkovima u prvih pola godie veća za 31 odsto u odnosu na lani.\n"Crnogorski nacionalni parkovi očekuju da će se zainteresovanost ljubitelja prirode nastaviti i tokom jula i avgusta imajući u vidu da oni pružaju idealne uslove za aktivan odmor, rekreaciju, druženja i boravak u zdravoj prirodnoj sredini”, istakla je ona.


Uspešno realizovano savetovanje Godišnji račun 2019 - Udruženje banaka Srbije\nUspešno realizovano savetovanje Godišnji račun 2019\nKategorija: Aktivnosti 20. decembar 2019\nJoš jedna kalendarska godina zaokružena je uspešno realizovanim Savetovanjem Godišnji račun 2019 koje je po prvi put od 11. do 13. decembra održano u Vrnjačkoj Banji. Savetovanje je i ove godine okupilo veliki broj učesnika iz banaka i drugih finansijskih institucija, revizorskih društava, kao i iz državnih organa - Narodne banke Srbije i Ministarstva finansija. Tokom tri dana Savetovanja eminentni predavači upoznali su polaznike sa aktuelnostima iz oblasti finansijskog izveštavanja, interne i eksterne revizije, kao i poreske regulative od značaja za sastavljanje finansijskih izveštaja za 2019. godinu, ali i narednu 2020. godinu.\nPrvog dana Savetovanja učesnici su imali priliku da sa predstavnicima Narodne banke Srbije, revizorskih kuća KPMG i Deloitte, kao i predstavnikom Banca Intesa naprave osvrt na finansijsko i regulatorno izveštavanje banaka u 2019. godini, da razmotre aktuelnosti u međunarodnoj računovodstvenoj i revizorskoj regulativi, kao i da se osvrnu na ključne aspekte primene MSFI 16 – Lizing i MSFI 9 i očekivanja u postimplementacionom periodu.\nDrugi dan Savetovanja obeležile su teme posvećene izazovima finansijskog izveštavanja u novom digitalnom dobu za koje je uvod kroz svoje izlaganje – Izazovi budućnosti, dao generalni sekretar UBS-a, gospodin Vladimir Vasić. Posebnu pažnju izazvala je tema posvećena upotrebi robotike u procesu finansijskog izveštavanja koju je prezentovao IBIS Instruments, kao i tema vezana za primenu MRS 38 – Nematerijalna ulaganja kroz koju je razmatrano da li određene usluge vezane za nove tehnologije imaju tretman ulaganja ili troška, a koju su održali predstavnici PWC. Zapaženu prezentaciju imali su i predstavnici EY u pogledu izazova fer vrednovanja finansijskih instrumenata na domaćem tržistu. Sa najnovijim izmenama u poreskim zakonima i aktuelnim pitanjima iz oblasti transfernih cena upoznali su nas predstavnici EY i KPM.\nFinalni dan bio je posvećen izmenama regulative u oblasti oporezivanja dohotka i obračuna zarada kroz prezentaciju predstavnika Privrednog Savetnika - Informacione tehnologije, kao i novinama u oblasti izbegavanja dvostrukog oporezivanja. Novi regulatorni okvir finansijskog izveštavanja – Zakon o računovodstvu i Zakon o reviziji, predstavili su predavači iz Ministarstva finansija. Prezentaciju o konceptu koji se uspešno primenjuje u Intesa Sanpaolo Grupi i Banca Intesa Beograd, a koji se odnosi na sistem koordinacije interne kontrole postavljanjem odgovarajućih pravila i definisanjem zaduženja održala je predstavnica Banca Intesa.\nSavetovanje Godišnji račun 2019


Sve više srpskih firmi beži sa Kipra? | Kamatica\nPočetna > analiza > Sve više srpskih firmi beži sa Kipra?\nSve više srpskih firmi beži sa Kipra?\nTekst objavljen: 22.02.2020 11:00\nSve više srpskih privrednika koji imaju firme registrovane na Kipru, ofšor destinaciji veoma popularnoj u Srbiji poslednjih decenija, počinje da se povlači u Srbiju\nPrema našim informacijama, povlačenje će tek da se nastavi, a glavni razlog je to što Kipar više nije ono što je bio - troškovi poslovanja i održavanja biznisa u ovoj ofšor zoni drastično su povećani, i do 10.000 evra godišnje.\nsrpske firme srpske firme beže sa kipra milan r kovačević Kipar ofšor destinacije


Broj pregleda članka : 60162\nnedelja, 16 oktobar 2011 18:09\nU nedelju 16. oktobra, u Indjiji je održan KUP Vojvodine za poletarce, pionire i nade. Domacin Kup-a, karate klub "Železnicar" ugostio je tridesetak vojvodjanskih klubova sa oko 200 takmicara. Za "Tikvaru" su u pionirskoj konkurenciji kod kata nastupile Danijela Pjevac, Kristina Šranka i Lidija Rakic. Najpre su se nadmetale u ekipnoj konkurenciji kod kata timova, gde su nespremne usle u prvi mec i izgubile od ekipe "Somborca" iz Sombora, iako su ih prethodnog vikenda na turniru u Novom Sadu savladale ubedljivim rezultatom. Na kraju su se morale zadovoljiti trecim mestom, mada su po kvalitetu trebale da budu prve. Ostaje im da na Kupu Srbije isprave gresku i opravdaju prošlogodišnju medalju. Kod pojedinacnih nastupa situacija je bila mnogo bolja. Naše takmicarke su imale besprekoran nastup i u konkurenciji osam pionirki zauzele su prva tri mesta savladavši sve svoje protivnice. Kristina je izgubivši od Danijele u polufinalu osvojila trece mesto, da bi se finale odigralo u znaku palancana, gde su snage odmerile Danijela i Lidija. Mec je okoncan u korist Danijele koja je ponela titulu prvaka Kupa Vojvodine, dok je Lidija zauzela drugo mesto. Svojim rezultatima, one su obezbedile plasman za KUP Srbije koji je zakazan za 12-13. novembar, sto nam ostavlja dovoljno vremena da njihovu formu podignemo na pravi nivo.\nZavršeno svetsko prvenstvo u Maleziji\nnedelja, 16 oktobar 2011 16:27\nDanas je u Maleziji završen Svetski šampionat u karateu za kadete, juniore i mladje seniore. Nastupila je 81 reprezentacija sa preko hiljadu takmicara. U sastavu reprezentacije Srbije ucešce je uzelo 16 takmicara medju kojima i dvoje clanova KK "Tikvara": Relja Mijanovic i Bojana Mladežic. Relja se takmicio u izvodjenju kata kod mladjih seniora i imao je nastup prvog dana. U konkurenciji 38 takmicara Relja je prvi krug bio slobodan, da bi u drugom krugu savladao predstavnika Saudijske Arabije rezultatom 5:0. U trecem kolu poražen je od Japanca koji je na kraju osvojio titulu vicešampiona i omogucio Relji da se putem repasažnih meceva bori za bronzanu medalju, ali je u prvom repasažu od Relje bio uspešniji takmicar iz Alžira i time je za njega ovaj šampionat bio završen. Moramo napomenuti da je Relja uoci samog takmicenja napunio 18 godina i presao iz juniora u kategoriju mladjih seniora (18-21 godina) gde je bio najmladji takmicar, te je rezultat koji je postigao na ovom takmicenju zadovoljavajuci. Naš drugi takmicar, Bojana Mladežic, nastup je imala treceg dana takmicenja, u konkurenciji kadetkinja. Bojana je u prvom kolu savladala takmicarku sa Novog Zelanda rezultatom 5:0, dok je u drugom krugu, kao i Relja, savladana od strane japanske reprezentativke koja se na karaju okitila zlatnom medaljom. I u repasažnim mecevima Bojana nije imala nimalo lak žreb, te ju je u prvom kolu eliminisala protivnica iz Amerike. Nastup naše reprezentacije na ovom Svetskom Šampionatu nije bio uspešan kao na prethodnim. Naime, od 16 takmicara, samo je srpski reprezentativac Aleksandar Šestakov uspeo da osvoji bronzanu medalju u borbama kod juniora.\nsreda, 12 oktobar 2011 06:59\nU nedelju 09. oktobra u novosadskoj sportskoj hali "Slana bara" na Klisi, održan je karate turnir pod nazivom "Deciji kup prijateljstva", u organizaciji karete kluba "Mawashi" iz Novog Sada. Na takmicenju je nastupilo blizu 300 takmicara iz 27 klubova. Karate klub "Tikvara" je sa svojih 15 takmicara, koliko ih se zaputilo put Novog Sada, predvodjeni trenerima Lazarom Radošem i Zoranom Gašicem, osvojio prvo mesto u konkurenciji kata, dok je u ukupnom plasmanu bio treci. Na ovom takmicenju priliku su dobili i neki mladji karatisti za koje je ovo bio prvi nastup van naše opštine, ali su svoju formu mogli da provere i iskusniji takmicari, spremajuci se za predstojeca prvenstva. Vec narednog vikenda, u Indjiji se održava KUP Vojvodine za pionire gde ce ucešce uzeti naše tri takmicarke: Danijela Pjevac, Kristina Šranka i Lidija Rakic u pojedinacnom i ekipnom nastupu.\nNaših dvoje takmicara Bojana Mladežic i Relja Mijanovic, su u nedelju u sastavu državne reprezentacije otputovali u Maleziju gde se od 13-16. oktobra održava Svetsko prvenstvo za kadete, juniore i mladje seniore. Bojana i Relja su svojim rezultatima izborili mesto medju 16 reprezentativaca koji su otputovali u Maleziju i svi se nadamo da ce nas obradovati lepim vestima sa ovog velikog takmicenja.\nBeogradski pobednik 2011\nutorak, 04 oktobar 2011 14:10\nU subotu 01. oktobra u organizaciji Karate saveza Beograda održan je karate turnir Beogradski pobednik 2011. Takmicenje se odvijalo u beogradskoj sportskoj hali Sport eko. Ucesce je uzelo 6 zemalja i to Italija, Slovenija, BiH, Hrvatska, Crna Gora i Srbija. Selektori su iskoristili priliku da pred svetsko prvenstvo koje se održava u Maleziji, provere još jednom formu svojih takmi?ara. Medju njima bili su i dva takmicara KK "Tikvara" Bojana Mladežic i Relja Mijanovic. Oni su svojim nastupom pokazali da su u odlicnoj formi osvojivsi zlatne medalje u svojim kategorijama. Na osnovu dosadašnjih rezultata i trenutne fizicke spremnosti, Bojana i Relja su obezbedili mesto u reprezentaciji Srbije za predstojeci svetski šampionat u Maleziji. Naš treci reprezentativac Živojin Nikolic nece putovati u Maleziju jer njihov šampionski kata tim nece imati pravo nastupa u juniorskoj kategoriji. Naime, Relja dan pre prijave takmicara za svetski šampionat prerasta juniorsku kategoriju i samim tim naša reprezentacija u ovoj kategoriji nece imati predstavnike. Bojana i Relja su od utorka do subote na poslednjem ciklusu priprema u Kragujevcu, a u nedelju u sastavu reprezentacije putuju u Maleziju.


Crna Gora želi da pregleda dokumentaciju kapitalnog projekta u BiH\nBy Podgoritsa correspondent / Објављено на: June 4, 2020\nPovodom nastavka aktivnosti projekta izgradnje HE „Buk Bijela“ na Drini u Bosni i Hercegovini, Savet za vode Crne Gore, predložio je da Crna Gora pokrene proceduru prema ESPOO sekretarijatu, u skladu sa međunarodnim konvencijama, kako bi dobila svu relevantnu dokumentaciju i procenila mogući uticaj realizacije tog projekta na Crnu Goru.\nKako Crna Gora nije konsultovana od strane BiH povodom usvajanja novog projekta i mogućeg početka izgradnje hidroelektrana, da bi predupredili eventualne negativne posledice na crnogorskoj strani, Savet je predložio da Ministarstvo održivog razvoja i turizma pokrene postupak koji bi otklonio sve nedoumice po pitanju eventualnog uticaja.\nU hidrološkom pogledu, reka Drina, na kojoj je planirana izgradnja HE, nastaje od Pive i Tare, koje se formiraju u Crnoj Gori i najvećim delom čine vodni bilans Drine. Ovaj podatak opravdava bojazan da će realizacija projekta na Drini imati uticaja na režim voda na teritoriji Crne Gore. Za tačnu procenu prekograničnog uticaja potrebno je sagledati svu projektnu dokumentaciju, na osnovu koje bi Crna Gora mogla donijeti stručno mišljenje o davanju prekogranične saglasnosti na projekat Buk Bijela.\nO mogućem uticaju projekta Buk Bijela, ukoliko bi došlo do njegove realizacije, Savet za vode je nedavno raspravljao na sednici održanoj na inicijativu člana tog tela, predstavnika NVO Green home koji je informisao Savet da su u saradnji sa drugim nevladinim organizacijama već predali žalbu Sekretarijatu ESPOO, koja je prihvaćena.\nPredsednik Saveta za vode, generalni direktor Direktorata za vodoprivredu Ministarstva poljoprivrede i ruralnog razvoja, Momčilo Blagojević, naglasio je važnost uključivanja svih ekspertskih potencijala Saveta za vode u proceni uticaja ovog projekta.\nU tom kontekstu, Savet će dati punu stručnu i naučnu podršku nadležnim institucijama u pripremi finalnog mišljenja o mogućem uticaju ovog projekta.\nSavet za vode formirala je Vlada u junu prošle godine na predlog Ministarstva poljoprivrede i ruralnog razvoja u skladu sa Zakonom o vodama, a sa ciljem da kao savetodavno i stručno telo doprinese realizaciji politika u oblasti vodoprivrede u cilju očuvanja i održivog upravljanja vodama u Crnoj Gori, kao i rešavanju brojnih izazova u ovoj oblasti./ibna


/ Poznavanje čoveka\nAlfred Adler\tPoznavanje čoveka\nProšlo je osam decenija od kada se\nprvi put pojavila knjiga "c2">Poznavanje čoveka i\nsedamdeset pet godina od smrti Alfreda Adlera. Ova knjiga\nnastala je kao zbir predavanja održanih u Beču, pred\npublikom koja se susrela sa novim pogledom na samu srž\nljudskog bića. Format\nSetimo se samo\nkoliko bi bilo čudesno i pomisliti da čvrsto ukorenjena\nbiljka oseća i misli i da bi u nemogućnosti da se pomeri,\nmorala mirno da čeka neki bol koji može da predvidi, ali\nod koga ne može nikako da se očuva; ili, kad bismo\nzamislili da biljka ima razum i slobodnu volju, dok je u\nisto vreme već unapred isključeno da bi ikada tu svoju\nvolju mogla i upotrebiti.\nProšlo je osam\ndecenija od kada se prvi put pojavila knjiga\nPoznavanje čoveka i sedamdeset pet godina od\nsmrti Alfreda Adlera. Ova knjiga nastala je kao zbir\npredavanja održanih u Beču, pred publikom koja se\nsusrela sa novim pogledom na samu srž ljudskog bića. Adler\nje jedan od prvih psihologa koji je isticao potrebu,\nrazliku i značaj međuljudskih odnosa, kao i socijalnih\nčinilaca koji učestvuju u formiranju ličnosti.\nSvaki pojedinac kao svesno,\nodgovorno, razumno, a društveno biće – socijalno\nformirano, mora i može da oblikuje svoju\nPoznavanja čoveka na psihologiju i danas je\nnemerljiv. Preko socijalne psihoanalize pa do\nhumanističke, egzinstencijalne i personalističke\npsihologije, ostavlja veliki uticaj i neizbrisiv\nOblikovanje ličnosti i interpersonalni odnosi\nstvaraju mogućnost za izgradnju sveta koji nam je\nali istinito je da je ova knjiga superiornija u odnosu na\nvećinu knjiga popularne psihologije koje se danas\nobjavljuju. Njegova humana i objektivna vizija\nrešavanja psiholoških problema omogućava shvatanje\nsveta i kreativnost koja se nalazi u pojedinačnoj\nličnosti spremnoj da se oslobodi.\nU svetu koji\nnas okružuje – ovakav način razmišljanja, objašnjenja i\nuputstava možda nam je potrebniji nego ikad


Beogradska berza: Zaustavljen višednevni rast Belexa, vranjski Alfa plam najprometniji | Gde Investirati\nUkupan promet u trgovanju iznosio je 917,2 miliona RSD (7,4 miliona EUR), dok je indeks Belex15 zaustavio višednevni rast, oslabivši danas 1,1% na 697,1 poen.\nVranjski proizvođač peći i štednjaka, Alfa plam (ALFA), bio je najprometniji sa ukupnom realizacijom od 18,9 miliona RSD po prosečnoj ceni od 34.994 RSD. Današnje trgovanje predstavlja najveći promet ovom akcijom u više od godinu dana. Prošle godine Alfa plam je zabeležio rast od 3,2% dok je 2014. i 2015. godine bio medju najvećim dobitnicima na Belexu.\nKomercijalna banka (KMBN) je zaustavila trodnevni pad, ostvarivši danas rast cene od 0,8% na 1.719 RSD uz solidnu realizaciju od 9,8 miliona RSD.\nBeogradski Aerodrom „Nikola Tesla“ (AERO) spustio se 1,8% na 1.121 RSD uz registrovani promet od 1,6 miliona RSD, dok je Naftna industrija Srbije (NIIS) blago oslabila na 742 RSD uz trgovanje vredno 1,3 miliona RSD.\nMesser Tehnogas (TGAS) zabeležio je realizaciju od 1,3 miliona RSD uz rast cene od 0,6% na 12.980 RSD, dok je bečejski Sojaprotein (SJPT) već drugi dan u plusu, okončavši danas trgovanje na 659 RSD uz promet od 0,3 miliona RSD.\nPosle jučerašnje velike transakcije, Energoprojekt holding (ENHL) danas beleži neveliku realizaciju uz pad cene od 6,3% na 1.209 RSD, što je najniža cena na zatvaranju od kraja jula prošle godine. Zavisna preduzeća ove kompanije, Energoprojekt Entel (EPEN) i Energoprojekt oprema (ENOP) oslabili su 4,7% i 2,1% respektivno uz minorne realizacije.\nObveznica RSO15121 denominovana u evrima, koja dospeva na naplatu 18. septembra 2017. godine, zabeležila je promet od 7,1 milion EUR uz prinos od 0,45 odsto.\nPrevious U Beogradu otvoren novi hotel sa pet zvezdica\nNext Air Serbia objavila posebnu ponudu za Dan zaljubljenih\nNa Wall Streetu u utorak su cene akcija porasle. Nasdaq je dostigao rekordni nivo, jer su najnoviji ekonomski pokazatelji ojačali stajalište investitora da se Fed ipak neće odlučiti za podizanje kamatnih stopa\nZlato na najvišem nivou u mesec dana\nZlato je u petak zabeležilo rast na nivo 1.347 dolara dotakavši nov najviši nivo u mesec dana.\nRast kriptovaluta, poput bitcoina, mogao bi preopteretiti i u konačnici srušiti Internet, upozorava Banka za međunarodna poravnanja iz Bazela.


Merkel: Ukinuti postepeno korišćenje nuklearne energije – Krstarica\nMerkel: Ukinuti postepeno korišćenje nuklearne energije\nTanjug 19. novembra 2021. 17:23\nBERLIN – Nemačka kancelarka Angela Merkel branila je svoju odluku da postepeno ukine korišćenje nuklearne energije, iako bi to otežalo Nemačkoj odvikavanje od upotrebe fosilnih goriva.\nU intervjuu za Rojters, odlazeća nemačka kancelarka je, takođe, rekla da se protivi bilo kakvim planovima Evropske unije da nuklearnu energiju označi kao održivu.\n„Tačno je, naravno, da se sada suočavamo sa veoma ambicioznim i izazovnim zadatkom završetka energetske tranzicije uz postepeno ukidanje korišćenja uglja i nuklearne energije“, rekla je Merkelova.\nOna je tražila je da Nemačka napusti nuklearnu energiju nakon katastrofe u Fukušimi u Japanu, što je odluka sa kojom se većina Nemaca slaže.\nTo je, međutim, učinilo Nemačku više zavisnom od uglja, sprečilo je da ispuni svoj cilj smanjenja emisije gasova staklene bašte za 40 odsto u odnosu na nivo iz 1990. godine do prošle godine i doprinelo rastu troškova električne energije za industriju i domaćinstva.\nMerkelova je optužena da ne ulaže dovoljno u promovisanje ekspanzije obnovljivih izvora energije kao što su vetroelektrane i solarne farme, iako je njena vlada insistirala na postepenom ukidanju korišćenja uglja do 2038. godine.\nErdogan i Putin razgovarali o odnosima dve zemlje i regionu\nDžozef Bajden prehlađen, verovatno dobio prehladu od unuka


Haiti - Sputnjik Srbija\nErupcija nasilja: Građanski rat na ulicama Haitija (video)\nU prestonici Haitija Port o Prensu u toku su velike demonstracije protiv korupcije tokom kojih je došlo do sukoba nezadovoljnih građana i policije.\nAmerički predsednik Donald Tramp navodno je koristio vulgarni rečnik govoreći o Haitiju i afričkim zemljama, a Afrička unija je saopštila da je zbog toga „iskreno uznemirena“.\nU oktobru 2010. godine u centralnom delu Haitija, u dolini Artibonit, bili su stacionirani mirovnjaci UN iz Nepala. Uprkos svim međunarodnim propisima, UN su zanemarile činjenicu da ovi vojnici nisu prošli lekarske preglede, iako je u ovoj zemlji svojevremeno izbila epidemija kolere.\nUragan odneo više od 800 života, preti kolera (video)\nUragan Metju usmrtio je na ostrvu Haiti najmanje 842 osobe, a strahuje se da bi broj žrtava mogao da bude mnogo veći, javlja „Rojters“.


Ovako nas truju! Veterinarska ustanova „Napredak” iz Ćuprije izdaje potvrde privatnim firmama o prijemu uginulih životinja i sporednih proizvoda životinjskog porekla, iako životinje zapravo nikada nisu ni stigle do te ustanove!\nNaime, prema dokumentaciji do koje je „Alo!” došao, jasno se vidi da je VU „Napredak” u periodu od 8. do 13. januara 2016. izdao potvrde o prijemu sporednih proizvoda životinjskog porekla od firme „Agro Đole” u ukupnoj količini od oko 176 tona, a u pitanju su kokoške. Međutim, u evidenciji vozila koja su u tom periodu, od 8. do 13. januara 2016, ulazila i izlazila iz VU „Napredak”, nije upisano nijedno jedino vozilo koje bi bilo odgovarajuće za prevoz takvih proizvoda.\n- Direktor VU „Napredak” Đorđe Stevanović je izdao potvrde firmi „Agro Đole” da je u nedelju dana uništeno oko 176 tona njihovih uginulih kokošaka, iako one nikada nisu ni stigle u našu ustanovu. Tako je napravljeno nekoliko potvrda, pa je po toj dokumentaciji, primera radi, 13. januara 2016. primljeno 17.340 kilograma kokošaka, a dan pre toga 17.400 kilograma. No, istih tih dana u VU „Napredak”, prema evidenciji vozila, nije upisano da je ušlo nijedno vozilo koje vrši takvu vrstu transporta, već su evidentirana samo vozila kompanije „Delez”, poreskih inspektora, vozila koja su istovarivala cigle i blokove, kao i još nekoliko lica koja su dolazila pojedinačno, te vozila koja su dovozila krave - navodi jedan od zaposlenih koji je iz razumljivih razloga želeo da ostane anoniman (ime i prezime poznato redakciji).\nKako dodaje, prilikom svakog evidentiranja vozila prilikom ulaska i izlaska iz VU „Napredak” upisuju se imena vozača i firme, kao i registarski broj vozila.\n- Pošto je jedna privatna firma iz Beograda bila zadužena za evidencije na ulazu, sve je upisivano potpuno precizno i tačno. No, kada je nastao problem i kada su neki radnici anonimno podneli krivičnu prijavu Policijskoj upravi Jagodina, direktor je falsifikovao nove spiskove evidencije. Ali čak i to su inspektori naknadno utvrdili - tvrdi ovaj radnik. O ovom slučaju postoji i dokumentacija u Osnovnom javnom tužilaštvu, kao i u Agenciji za borbu protiv korupcije. Tako se u jednom dopisu Agencije Apelacionom javnom tužilaštvu u Beogradu navodi da joj je podneta predstavka u kojoj se ukazuje na nezakonite radnje u VU „Napredak” i u kojoj se navodi da falsifikovana dokumentacija od 8. do 13. januara o prijemu 10 kamiona sa 176 tona navodno uginulih i bolesnih kokošaka firme „Agro Đole”.\n- Na taj način omogućeno je da se navedena količina kokošaka preda na klanje i pusti u promet, bez obzira na to što će ugroziti zdravlje ljudi, a nastala “šteta” naplatiti od osiguravajućih kuća - navodi se u dopisu Agencije. Dodaje se i da je zato u septembru 2016. “Delta đenerali” osiguranje Upravi kriminalističke policije podnelo krivičnu prijavu protiv firme „Agro Đole”.


Rajović treći u prvoj etapi Trke oko Rumunije - 3 čuke - Mesto za avanturiste\nPripreme naših seniorskih reprezentativaca za 61. Trku kroz Srbiju protiču na najbolji mogući način, a kao generalna proba za našu najveću biciklističku manifestaciju poslužiće im i Trka oko Rumunije u kategoriji 2.1. UCI, gde je već na početku napravljen veliki uspeh.\nNaš najbolji biciklista Dušan Rajović je u jakoj konkurenciji 99 vozača iz 15 ekipa, stigao do podijuma osvojivši treće mesto u prvoj etapi dugoj 201,5 kilometara, koja je vožena od Temišvara do Deve.\nRajović je ovu etapu savladao za 4:33.16 časova, u istom vremenu kao pobednik Poljak Patrik Štos i drugoplasirani Lukas Kartensen iz Nemačke.\n– Etapa je bila paklena, veoma zahtevna, kiša je lila kao iz kabla, ali su vozači dali sve od sebe da bi Rajović pokazao raskošni talenat i na kraju na cilju, u sprintu, stigao do podijuma – zadovoljan je selektor seniorske reprezentacije Srbije Miloš Miladinović.\nSelekcija Srbije koja vozi u sastavu Dušan Rajović, Marko Danilović, Đorđe Đurić, Steva Klisurić, Dušan Veselinović, Jovan Divnić i Uroš Zoraja u četvrtak startuje na drugoj etapi dugoj 155 kilometara od Deve do Paltiniša.\nSeniori su se pre odlaska u Rumuniju pripremali i u Crnoj Gori na međunarodnoj Adriatik trci, gde su vožene dve etape, kriterijumska i drumska trka, u kojoj je Marko Danilović zauzeo drugo mesto, a Đorđe Đurić treće, što je ohrabrujuće pred Trku kroz Srbiju, koja se održava od 9. do 12. septembra.


Gorbačov: Oholost SAD kriva za zahlađenje Rusije i Zapada - 22.05.2016, Sputnik Srbija\nDo zahlađenja odnosa između zapadnih zemalja i Rusije došlo je zbog oholosti Vašingtona, koji je sebe smatrao pobednikom u Hladnom ratu i nije priznavao ulogu... 22.05.2016, Sputnik Srbija\npolitika, rusija, vesti, svet, mihail gorbačov, sssr\n11:45 22.05.2016 (Osveženo: 10:12 18.08.2021)\nDo zahlađenja odnosa između zapadnih zemalja i Rusije došlo je zbog oholosti Vašingtona, koji je sebe smatrao pobednikom u Hladnom ratu i nije priznavao ulogu Moskve u poboljšavanju odnosa, izjavio je bivši predsednik SSSR-a Mihail Gorbačov u intervjuu za Sandej Tajms.\n„Oni nisu bili iskreno zainteresovani da pomognu Rusiji da postane stabilna i jaka demokratska država. Mislili su da su je smanjili. Tokom tog procesa su izgubili poverenje koje smo izgradili“, izjavio je Gorbačov.\nOn je komentarisao jedan od prelomnih trenutaka za odnose Moskve i Zapada — pridruživanje Krima Rusiji i podržao akcije Ruske Federacije.\n„Ja sam uvek za slobodno izražavanje volje naroda, a na Krimu je većina želela da se ujedini sa Rusijom“, izjavio je Gorbačov.\nOn je dodao da bi i sam slično uradio da je bio na mestu predsednika Rusije. Prema njegovim rečima, on bi mogao da odustane od odluke samo zato što je tada „još uvek postojao Sovjetski Savez, a Krim je bio njegov deo“.\nGovoreći o raspadu Sovjetskog Saveza, bivši predsednik SSSR-a je rekao da je „uvek želeo samo da ga reformiše, a nikada nije težio njegovom raspadu“.\n„Meni je žao što je nestala velika država sa ogromnim mogućnostima i resursima. Istinu govoreći, da sam još uvek na vlasti, ona bi i dalje postojala“, izjavio je Gorbačov.


TV Banat / XXXIII SEDNICA GRADA VRŠCA\n16:11 ČETVRTAK, 18. 04. 2019. - 16:11 Izvor: TV Banat\nNakon usvajanja Zapisnika sa predhodne sednice predsednik Skupstine grada Nenad Baros predstavio je Dnevni red prisutnim odbornicima sa ukupno dvadest tacaka.\nPrva tačka dnevnog red bilo je donošenje poslovnika o radu Skupštine grada Vršca ,zatim donošenje etičkog kodeksa ponasanja funkcionera lokalne samouprave u gradu Vršcu, donošenje odluke o pokretanju javno/privatnog partnerstva bez elemenata koncesije kao i veci broj pravno /imovinskih rešenja.\nJavno/privatno partnerstvo u prvu ruku odnosiće se na uvođenje savremene javne rasvete u gradu i uređenje putne infrastrukture ,sa značajno smanjenim troškovima rasterećenjem javne uprave na teret privatnog partnera.\nNa sednici je usvojen izvestaj o stanju bezbednosti saobraćaja na području grada Vršca u 2018. U prošloj godini beleže se dva poginula lica, oba na državnim putevima.\nDa je ukupan broj saobraćajnih nesreća smanjen govori podatak da je u 2014. godini bilo 160 nesreća dok je u protekloj godini zabeleženo ukupno 108.\nOcena saobraćajne policije stanice Vršac glasi da je stanje saobraćaja na teritoriji grada Vršca zadovoljavajuce.\nOno što ce posebno obradovati vozače u gradu jeste usvajanje novog cenovnika o parkiralištu po kome cena parkinga u I zoni iznosi 30 dinara dok je u drugoj od danas 25 dinara. Pored toga, uvedeno je i parkiralište na prostoru stare Zelene pijace gde cena dnevne karte iznosi 70 dinara a mesečne 500 dinara.\nTakodje, usvojena je odluka o usvajanju redovnog finansijskog izveštaja javnog preduzeća za izgradnju, razvoj i uređ enje grada Vršca Varoš u likvidaciji.


Komunikacije 07.02.2019 11:17:38\nTELENOR-SRBIJA-NAGRADA / Telenoru Srbija nagrada za najbolju mrežu\nBeograd (MEDIA EXPRES) / 7. februar 2019. / Kompaniji Telenor Srbija uručena je 6. februara nagrada za najbolju mrežu prema testu nezavisnog merenja kvaliteta mobilnih mreža koji je uradila međunarodna kompanija P3.\nKako prenosi agencija Beta, generalni direktor Telenora Srbija Majkl Mišel rekao je na konferenciji za novinare da je kompanija "počastvovana tom prestižnom nagradom i da je ona rezultat napornog rada i dugoročnih ulaganja".\n- Kada planiramo razvoj mreže, pre svega se vodimo potrebama naših korisnika. Ovo priznanje je rezultat napornog i dugotrajnog rada sa strateškim partnerima, prodavcima i svim saradnicima - rekao je Mišel.\nOn je dodao da 4G mreža pokriva 96% populacije, a da je "fokus na stabilnoj konekciji". Telenor se, prema njegovim rečima, dosta usredsređuje na inovacije i na mogućnost prelaska na 5G mrežu.\nDirektor kompanije P3 Hakan Ekman rekao je da ta firma meri kvalitet mobilnih mreža u više od 120 zemalja sveta i da na osnovu njihovih rezultata operatori unapređuju performanse svojih mreža. On je naveo da je test urađen na teritoriji Srbije na kojoj živi 57% populacije i da je uzeto deset miliona uzoraka od 7.000 korisnika.


Bi-Bi-Si: Šta može da se očekuje od Kremlja u 2016? - Izazov\nBi-Bi-Si: Šta može da se očekuje od Kremlja u 2016?\nRadio-televizija Srbije 1. januara 2016. 23:23\nPotencijalni "Bregzit" – istupanje Velike Britanije iz EU, biće viđen u Moskvi kao još jedno moguće slabljenje evropskog projekta, koje bi Rusiji moglo da otvori nove mogućnosti, navodi Bi-Bi-Si.\nPutin bi, takođe, mogao da se nada i da Donald Tramp postane predsednik SAD i uđe u Belu kuću.\nRuski ministar spoljnih poslova Sergej Lavrov će nastaviti da vrši pritisak za iznalažnje političkog rešenja za krizu u Ukrajini, kroz proces iz Minska, i krize u Siriji, kroz ono što Moskva sada naziva Bečkim procesom. Ali, predviđanja oko toga nisu baš najbolja, navodi se u analizi Bi-Bi-Si.\nU Ukrajini traje krhki prekid vatre, a poslednjih nedelja je obnovljena razmena vatre duž linije fronta.\nMoskva tvrdi da neće ispuniti glavni uslov sporazuma iz Minska – vraćanje kontrole granice Ukrajini – dok se status i autonomija okrnjene državice u Donbasu (istočnoj oblasti Ukrajine) ne obezbedi na njeno zadovoljstvo, što ne deluje baš moguće.\nŠto se tiče Sirije, u januaru bi trebalo da se pokrene treći mirovni proces pod okriljem UN, pošto su prethodne dve propale.\n"I iako je predsedniku Putinu očajnički potreban mirovni sporazum da bi mogao sebe vojno da izvuče iz Sirije, zasad nije jasno koliko se ruski uticaj proširio", navodi Bi-Bi-Si.\nIpak, najvažnija stvar za Rusiju ove godine mogla bi da budu domaće teme, a ekonomska situacija poziva na otrežnjenje, piše Bi-Bi-Si.\nPutin tvrdi da je najgori deo ekonomske krize okončan i ukazuje na rekorde u žetvi i proizvodnji mlečnih proizvoda mleka kao na dokaz da Rusija već izvlači dobrobit od "pronalaženje zamene uvoznoj robi", što je posledica zapadnih sankcija.\nKada se na to doda briga Kremlja zbog mogućih napada ekstremista Islamske države na ruskoj teritoriji, deluje kao neizbežno da će 2016. više nego ikada biti godina "tvrđave Rusije", zaključuje Bi-Bi-Si.\nTo bi mogao da bude argument za njega da pokuša da okonča sukob sa Zapadom, da ukine sankcije i pronađe način za okončanje rata u Siriji, dodaje se u analizi.


KAKO SPASITI SARAJEVO OD NASILJA: U općini Novi Grad 73 posto mladih batinama rješava svoje probleme! | Poskok.info\nKAKO SPASITI SARAJEVO OD NASILJA: U općini Novi Grad 73 posto mladih batinama rješava svoje probleme!\n„Iz dana u dan svjedoci smo sve većeg porasta nasilja, te poremećaja moralnih vrijednosti i prioriteta u društvu, sa negativnom tendencijom. Cilj ove javne tribine na kojoj su se okupili mladi, prosvjetni radnici, roditelji i predstavnici NVO-sektora upravo je podizanje svijesti građana o problemima nasilja kod mladih, kao i diskusija o načinima i oblicima njene prevencije“, istaknuo je predsjednik Općinskog odbora NS Novi Grad Vernes Ćosić.\nIstraživanje koje je provela Naša stranka na području općine Novi Grad pokazuje da 93% građana ove općine smatra da je nasilje kod mladih veliki sigurnosni problem. Ono što posebno zabrinjava su stavovi mladih u našoj općini o nasilju.\nRazloge porastu nasilja stručnjaci nalaze u raznim aspektima – obiteljskom, društvenom, poratnom, socijalnom, ekonomskom i inom.\nU veoma dinamičnoj raspravi uz učešće svih prisutnih doneseni su, između ostalog, i sljedeći zaključci:\n– Rješavanje problema nasilja kod mladih zahtijeva jedan zajednički, interdisplinaran pristup, u kojem će biti uključeni mladi, roditelji, obrazovne institucije, psiholozi, pedagozi, policija i NVO sektor;\n– Neophodno je da lokalne vlasti sačine novu Strategiju za mlade u kojoj će posebno mjesto zauzmeti rješavanje problema nasilja, sa obavezom hitne i dosljedne sprovedbe;\n– Od lokalnih vlasti se traži da obezbijedi prostor na području poćine Novi Grad gdje bi mladi mogli svrsishodno provoditi svoje slobodno vrijeme i razvijati svoje kreativne i druge potencijale;\n– Istaknuta je potreba za većim brojem edukativnih programa;\n– Od lokalnih vlasti se traži da u budućem finansiranju NVO sektora posebno mjesto zaumu oranizacije koje se bave ovom problematikom.\nSve ove zaključke Općinski Odbor Naše Stranke Novi Grad će uključiti u svoju lokalnu politiku za mlade, čija će realizacija biti u fokusu rada budućih vijećnika i vijećnica Naše stranke u ovoj sarajevskoj općini.


Cvijanović: Gubici općina zbog povećanja plaća u RS-u bit će sanirani kroz druge mjere – Biznis.ba\nNaslovnaBiHCvijanović: Gubici općina zbog povećanja plaća u RS-u bit će sanirani kroz druge mjere\nCvijanović: Gubici općina zbog povećanja plaća u RS-u bit će sanirani kroz druge mjere\nobjavljeno 26. jun 2018. u 09:59\nGubici koje će pretrpjeti budžeti lokalnih zajednica zbog mjera za povećanje plaća u Republici Srpskoj (RS), bio je povod za današnji sastanak predsjednika Saveza općina i gradova RS-a Ljubiše Ćosića sa entitetskom premijerkom Željkom Cvijanović.\n“Dio troškova za rast plaća otpada na lokalne zajednice, ali će ti gubici biti sanirani kroz povećanje prihoda po osnovu poreza na potrošnju, veći broj radnika, pojačani rad inspekcijskih organa i kroz finansiranje određenih projekata na lokalnom nivou”, tvrdi Cvijanović.\nVlada ove godine, kako je navela, investira oko 120 miliona KM u općine i gradove u RS-u.\nCvijanović ponavlja da je evidentan rast prihoda po osnovu PDV-a što će se odraziti na izdvajanja za lokalne zajednice.\nI Ljubiša Ćosić je rekao da dio sredstava koji se odnosi na neoporezivi dio dohotka, sa 200 na 500 KM, donijet će manje prihode u budžetu općina, ali da je to mjera koja će uticati na bolji život stanovnika i donijet će im veće prihode i povećanu potrošnju, a time i veći povrat prihoda lokalnim zajednicama.\n“Dobili smo potvrdu da prihod od indirektnih poreza rastu i privobitno planirani iznos od 302 miliona KM za sve lokalne zajednice bit će povećan na 315 miliona ili 320 miliona KM. Za narednu godinu imamo projekciju i da to bude 345 ili 350 miliona KM”, rekao je Ćosić.


Volvo kočioni sistem za vanredne situacije Volvo kočioni sistem za vanredne situacije – MOTOR blog\nOvaj sistem aktivne bezbednosti ima dva dela. Prvi upozorava vozača, dok drugi aktivira kočioni sistem da bi izbegao sudar sa vozilima ispred kamiona.\nSve informacije kamere, radara i kamiona kao i informacije o ponašanju vozača sakupljaju se u kontrolnoj jedinici. Softver u DACU jedinici analizira ove informacije i aktivira sistem za upozoravanje i kočioni sistem kamiona ako postoji opasnost od udesa.\n2. Displej na vetrobranskom staklu\nAko postoji opasnost od udesa, vozač se prvo upozorava crvenom upozoravajućom lampicom koja se prikazuje na vetrobranskom staklu. Ako vozač ne reaguje na upozoravajući signal, lampicu zamenjuju trepćuća crvena lampica i prodoran zvučni alarm.\n3. Volan i pedala\nDa bi zaključio da li je vozač svestan predstojećeg udesa, sistem prikuplja informacije o pomeranju volana i pedala. Ako vozač reaguje tako što, na primer, okreće volan da bi izbegao opasnost, sistem zaključuje da vozač kontroliše situaciju pa ne koči automatski kao u vanrednim situacijama.\nSenzori registruju informacije o kamionu kao što su brzina i smer, kao i ukupnu masu vučnog voza.\n5. Kamera i radar\nKamera identifikuje rastojanje do objekta i tip objekta ispred kamiona. Radar meri brzinu objekta ispred kamiona i rastojanje do objekta. Kamera i radar funkcionišu zajedno da bi eliminisali lažne alarme kako sistem, na primer, ne bi reagovao na ulično svetlo na suprotnoj strani T-raskrsnice.\n– See more at: http://mag.volvotrucks.com/sr-latn-rs/serbia/article/?art=3967&ref=1#sthash.zBbWFo87.dpuf\nVolvo kočioni sistem za vanredne situacije was last modified: October 24th, 2014 by Goran Aničić\nkočioni sistemVolvoVolvo Srbija


Putin nastavlja sa diplomatskim maratonom rešenja u Siriji\nMOSKVA – Predsednik Rusije Vladimir Putin nastaviće sa svojevrsnim „diplomatskim maratonom” za rešenje situacije u Siriji, izjavio je danas portparol Kremlja Dmitrij Peskov. „Predsednik Putin organizovao je pravi diplomatski maraton. On će se… »\nPravda: "Diplomatski maraton": Od Putina zavisi sudbina Bliskog IstokaVečernje novosti: Putin nastavlja sa diplomatskim maratonom rešenja u Sirijijoš 3 povezane\nSavić: Kako bih ocenio ovu godinu? Bronzanom…\nVečernje novosti 26.11.2017\nGlupo je reći da je 2017. bila neuspešna jer smo osvojili zlato u Svetskoj ligi i na Univerzijadi, ali je najveće takmičenje obeležilo godinu, odnosno poraz od Hrvatske, a ne bronza, kaže Savić. Selektor vaterpolo reprezentacije Srbije Dejan… »\nB92: Savić: I drugi pokazali da znaju vaterpoloMozzart sport: Savićeva poruka Hrvatima: Euforija - stanje prividajoš 4 povezane\nGojkovićeva u zvaničnoj poseti Kini\nParlamentarna delegacija, predvođena predsednicom Skupštine Srbije, u zvaničnoj je poseti Kini na poziv Svekineskog narodnog kongresa. Posetu su počeli obilaskom informaciono- komunikacione kompanije ZTI, koja će učestvovati u izgradnji pruge… »\nDanas: Gojković susretom sa rukovodstvom ZTE započela posetu KiniKurir: Predsednica Skupštine u zvaničnoj poseti Kini: Gojkovićeva sa predstavnicima telekomunikacione kompanije o pomoći digitalizaciji Srbijejoš 2 povezane


Mozzart i KK Partizan donirali najsavremeniji inkubator GAK „Narodni front“ | Novosti.RS\n05. 12. 2019. u 16:50\nGinekološko-akušarska klinika „Narodni front“ još jedna je u nizu zdravstvenih ustanova kojoj je kompanija Mozzart, ovoga puta u saradnji sa KK Partizan, uručila medicinsku opremu. Donacija jednog od najsavrenemenijeg inkubatora na svetu značajno će unaprediti uslove za borak novorođenčadi u najvećem porodilištu na Balkanu, u kojem se godišnje rodi više od 7.500 beba.\nNa Klinici „Narodni front“ se godišnje rodi oko 1.000 prevremeno rođene dece, a oko 200 njih je čak sa težinom ispod 500 grama. Ovakvi najsavremeniji aparati pre svega služe našim najmlađim pacijentima i povećavaju im šansu ne samo da prežive, već i da bez posledica izrastu u zdrave ljude. Neki od postojećih inkubatora nažalost su stari i po dvadeset godina, zbog čega nam još više znači kada kompanije prepoznaju značaj donacija za poboljšanje uslova u našoj ginekološko-akušarskoj klinici. Hvala kapitenu Partizana Novici Veličkoviću i kompaniji Mozzart koja je još jednom pokazala visok stepen empatije prema društvenoj zajednici, istakao je Miković.\nPrelep je osećaj doći u porodilište i predati donaciju koja će omogućiti kvalitetniju negu novorođenčadi, posebno što smo supruga i ja i sami prošli kroz težak period po rođenju naše hrabre devojčice. Verujem da je ovo velika pomoć i za zaposlene u GAK-u koji rade odgovoran i stresan, ali jedan od najplemenitijih poslova. Znam da kompanija Mozzart već godinama pruža istinsku podršku svim oblastima u borbi za bolje društvo, zbog čega mi je još više drago što smo u partnerskim i prijateljskim donosima. Zahvaljujem se Mozzartu na mogućnosti da budem deo ovako lepe akcije i radujem se novim, zajedničkim pobedama, rekao je Veličković.\nNakon obilaska najvećeg porodilišta na Balkanu, uverili smo se kakva „čuda“ prof. dr Miković sa svojim timom sprovodi kako bi se adekvatno zbrinuli svi najmlađi pacijenti, ali naročito oni kojima je potrebna dodatna nega. Uvereni smo da je zdravstvo oblast u koju treba posebno ulagati i ponosni smo što će GAK „Narodni front” još bolje i kvalitetnije funkcionisati uz našu pomoć. Među zaposlenima u kompaniji Mozzart mnogo je mladih roditelja i trenutno imamo 200 kolegenica na trudničkom i porodiljskom odsustvu, što takođe oslikava naš odnos prema ovoj značajnoj društvenoj temi. Mnogo hvala našim prijateljima iz Partizana, zaista smo srećni kada pomažemo onima koji se brinu o najmlađima, jer je ovo pravi primer ulaganja u budućnost, zaključio je Popović.


BANJALUKA – Konfederacija Sindikata Republike Srpske upozorila je da će tužiti sve poslodavce koji vrše pritisak da se radnici odreknu dijela svojih primanja u korist Fonda solidarnosti, iako je ovaj prijedlog Vlade Republike Srpske sugerisan dobrovoljno.\nVlada RS imajući u vidu epidemološku situaciju u Republici Srpskoj, uzrokovanoj virusom korona, donijela je prijedlog po kojem se zaposlenima predlaže da se odreknu dijela svojih primanja za mjesec mart u korist Fonda solidarnosti radi sprečavanja daljih štetnih posljedica, te saniranje trenutnih, a za koja su potrebna dodatna novčana sredstva.\nPremijer Vlade RS Radovan Višković krajem marta sugerisao je svim izabranim i postavljenim licima iz RS koji vrše javne funkcije, državnim službenicima, namještenicima, te direktorima javnih preduzeća, ustanova i fondova da se odreknu dijela svoje neto plate za mart u iznosu do 20 posto u korist Fonda solidatnosti za obnovu RS, a takođe i ostali zaposleni da se odreknu dijela svojih zarada u skladu sa svojim primanjima.\n“Naša preporuka da za primanja do 1.000 KM to bude do pet odsto od neto plate, a za primanja preko 1.000 KM do deset posto”, rekao je Višković tada novinarima.\nMeđutim, iz Konfederacije Sindikata RS ističu da se ovaj prijedlog Vlade RS zlouopotrebljava te mnogi poslodavci vrše pritiske na radnike, a samim tim i krše njihova prava.\n„U proteklom periodu svjedoci smo pojave da pojedini direktori i rukovodioci ovaj predlog Vlade provode na taj način tako što vrše pritisak na zaposlene da se odriču dijela svoje zarade . Na taj način se direktno krši Zaključak Vlade RS , Zakoni , Кolektivni ugovori, Pravilnici kao i zagarantovani principi dobrovoljnosti i solidarnosti“, kategorični su iz Konfederacije Sindikata RS.\nApeluju sve Sindikalne organizacije koje djeluju u okviru Кonfederacije Sindikata Republike Srpske da o svim zloupotrebama ovoga Zaključka Vlade RS obavijeste Predsjedništvo Кonfederacije Sindikata Republike Srpske kako bi preko Advokatske kancelarije Stevanović protiv istih podnijeli tužbe.\nTagovi: direktori i rukovodiocikonfederacija sindikata rstuzba


U Somboru otvoren Legat Miroslava Josića Višnjića - TV Sombor\nU Somboru otvoren Legat Miroslava Josića Višnjića\nKrajem protekle nedelje u Gradskoj biblioteci „Karlo Bijelicki“ svečano je otvoren Legat Miroslava Josića Višnjića, istaknutog srpskog književnika, rođenog u Staparu 1946, preminulog u Beogradu 2015. godine.\nPorodica Miroslava Josića Višnjića poklonila je Somborskoj biblioteci značajan deo njegove ostavštine. Poklon u vidu legata, koji najvećim delom čine knjige, priznanja, predmeti iz Josićevog privatnog i stvaralačkog života, osvanuli su u godini proslave sedam i po decenija od njegovog rođenja.\nLegat je opremljen uz podršku Ministarstva kulture i informisanja Republike Srbije. Smešten je u prostoriji namenjenoj čitaocima na Naučnom odeljenju i otvoren je za posetioce, a knjige iz Legata mogu da se koriste u čitaonici Biblioteke.\n(VIDEO) Takmičari Džudo i sambo kluba „Bačka“ doneli 11 medalja sa prvenstva Srbije\nU Apatinu održano predavanje „Majka Božja, uteha i nada svih dana“


Skijanje moguće, uprkos magli | Palelive.com\nPočetna Uncategorized Skijanje moguće, uprkos magli\nSkijanje moguće, uprkos magli\nI pored magle koja je i danas prekrila Jahorinu, skijanje će biti moguće, a u pogonu su svi šestosjedi i ski-liftovi, rekla je Srni portparol Olimpijskog centra „Jahorina“ Ivana Lizdek.\nVidljivost na Jahorini je 50 metara, temperatura vazduha izmjerena u 7.30 časova bila je minus tri stepene Celzijusova, a visina snijega na stazama je 65 centimetara.\nVjetar duva brzinom od 12 metara u sekundi.\nPrema njenim riječima, u funkciji su šestosjedi na Poljicama, Ogorjelici jedan i Skočinama, kao i ski-liftovi Poljice, Olimpik, Rajska dolina, te bejbi-lift Poljice, a ne rade dvosjedi Poljice i Ogorjelica dva.\nPrethodni članakVijenci i cvijeće povodom 70 godina od hapšenja Draže Mihajlovića\nNaredni članakPredsjednik kompanije „Boksit“ tvrdi da nije pretučen\nOpština uputila dopis „Putevima“ o izgradnji dva kružna toka


Strelišta u Srbiji ponovo počela da rade - Sport - Dnevni list Danas\nPočetna » Sport » Strelišta u Srbiji ponovo počela da rade\nPosle duge pauze zbog vanrednog stanja oživela su strelišta u Srbiji. Na objektima za malokalibarsko oružje – na beogradskoj Carevoj ćupriji, u Novom Sadu i Kragujevcu počeli su da rade reprezentativci i ostali strelci, a postepeno se otvaraju i streljane za vazdušno oružje, saopštio je danas Streljački savez Srbije.\n1Piše: Danas Online 22. maja 2020. 13.45\nSportisti jedva dočekali trening Foto: Streljački savez Srbije\nObjekat Streljačkog saveza Srbije na Carevoj ćupriji je ponovo otvoren početkom ove sedmice. Reprezentativci i ostali strelci beogradskih klubova od ranih časova treniraju na Carevoj ćupriji. Prvog dana rada, u utorak, Carevu ćupriju je posetio ministar omladine i sporta Vanja Udovičić.\n„Svi smo proteklih meseci radili u kućnim uslovima, ali ništa ne može da zameni trening na strelištu. Jedva sam dočekala da se vratim“, rekla je Andrea Arsović, koja je na Evropskom prvenstvu vazdušnim oružjem u Vroclavu u martu, osvajanjem bronzane medalje izborila olimpijsku kvotu.\n„Svi naši reprezentativci su vežbali kod kuće po programima svojih trenera, bili su u kontaktu sa psiholozima. Nastojali su da na najbolji mogući način iskoriste minuli period. Svim sportistima na svetu je ovo potpuno nova situacija. Tek će se videti ko se kako snašao i prilagodio. Smatram da je i strelcima i trenerima najteže padala neizvesnost dokle će vanredno stanje potrajati, kako će se situacija sa širenjem korona virusa razvijati. Epidemija je na sreću, kako sportista, tako i svih u našoj zemlji, sada kod nas pod kontrolom i možemo da se vratimo standardnom trenažnom procesu“, rekao je on.\n„Neće biti izazova na međunarodnoj sceni, ali Streljački savez Srbije je, u skladu sa novonastalim okolnostima, promenio kalendar, pa su domaća takmičenja planirana za april, maj i juni, pomerena za period od sredine juna do kraja avgusta“, dodao je Donević.\nOn je podsetio da je bilo planirano je da sezona počne sredinom juna prvim kolom Kupa Srbije, ali da su nove okolnosti su promenile i planove rada i ciljeve reprezentativaca.\n„Da je situacija ove godine bila normalna, sve bi, naravno, bilo podređeno Olimpijskim igrama u Tokiju. Po novom planu stručnog štaba i sportskog direktora, nastojimo da kod reprezentativaca i kandidata za reprezentaciju sprovedemo sličan način rada i priprema kakav bi bio da se Olimpijske igre održavaju ove godine. Ovog leta, ciljna takmičenja za koja bi svi trebalo da tempiraju vrhunac forme su Prvenstvo Srbije malokalibarskim oružjem i Velika nagrada Novog Sada u svim disciplinama, koji su po novom kalendaru planirani za avgust“, naveo je Donević.\nSrpski strelci su, prema njegovim rečima, do sada izborili šest olimpijskih kvota: Zorana Arunović, Damir Mikec, Jasmina Milovanović (svi pištolj), Milutin Stefanović, Sanja Vukašinović i Andrea Arsović (puška). Poslednje nadmetanje za olimpijske vize je trebalo da bude Evropski kvalifikacioni turnir u Plzenju. Taj turnir je, naravno, otkazan, a još nije doneta odluka na kojim takmičenjima će biti raspodeljene preostale kvote.\n„Jedino međunarodno takmičenje koje nije otkazano je Evropsko juniorsko prvenstvo malokalibarskim oružjem. Šampionat trebalo da bude održan u Osijeku krajem jula i početkom avgusta. Takmičenje je odloženo za septembar, a do početka jula bi trebalo da dobijemo konačnu odluku da li će tako i ostati. U tom slučaju juniorima bi ciljno takmičenje bilo Evropsko prvenstvo, ali i Velika nagrada Novog Sada. U skladu s tim planiramo i zajedničke pripreme kandidata za juniorski nacionalni tim“, najavio je Donević, a prenosi pres služba Streljačkog saveza Srbije.\nAndrea Arsović, Korona virus, Streljački savez SrbijeBeograd\n24. maja 2020. u 06.51\nBravo svima! Ovo je primer kako se radi i kako se dolazi do medalja!\nNažalost Predrag Sotra na strelistu streljačkog saveza na leteće mete u KOVILOVU selektivno određuje ko može na streliste a ko ne i ne da krši zakon o sportu nego vrši i diskriminaciju i favorizovanje pojedinih strelica a naši sportski organi MOS OKS SSS kao i sportska inspekcija cute iako im je to dokumentovano i prijavljeno vise od 10 puta!\nZato i nema medalja u ovom savezu nego samo pljačka kriminal i pronevjera I’d oredsednika i sekretara saveza!


U svetu moćne struje\nNa današnjem času Prirode i društva, učenici trećeg razreda su obnovili stečena znanja o elektricitetu i usvajali nova znanja o električnoj struji, njenom toku kroz strujno kolo, delovima strujnog kola.\nObnovljena je razlika između provodnika i izolatora, a izvodeći oglede učenici su stekli znanja o tome koji materijali provode struju, a koji su izolatori. U svrhu provodnika struje koristili smo razne predmete od različitog materijala poput ključa, spajalice, konca, gumice za tegle, cevčice za sok. Povezivanjem neophodnih delova strujnog kola i pomenutih predmeta uverili smo se koje od datih pretpostavki su istinite, sa stanovišta toga koji materijali provode struju. Druga kategorija ogleda se odnosila na upotrebu vode i rastvora vode i različitih materija (so, šećer, alkohol) u cilju otkrivanja provodnika struje.\nUčenici su proširili i produbili znanja o obrađenoj temi kroz gledanje edukativnog video-snimka o nastanku munje i električnog pražnjenja koje se dešava u oblacima. Nezaobilazan deo časa bilo je upoznavanje učenika sa životom i radom pojedinih naučnika i pronalazača kao što su Bendžamin Frenklin, Tomas Alva Edison, Nikola Tesla.


EKILIBRIĆI Dopisivanje na engleskom jeziku - Kursevi za decu - EQUILIBRIO KIDS\nEKILIBRIĆIDopisivanje na engleskom jeziku\nPorodica Ekilibrić je otputovala u Grčku na letovanje. Sjajan provod deci su upotpunila i nova poznanstva sa vršnjacima iz drugih zemalja. Takvo internacionalno okupljanje, koje je pre godinu dana bilo nezamislivo, deci je pružilo neka nova iskustva i unelo interesantnu dinamiku u vreme provedeno na letovanju.\nZnanje engleskog jezika – velika prednost u socijalnim interakcijama\nSvo troje dece Ekilibrića idu u EQUILIBRIO KIDS na kurseve engleskog jezika i nemaju problema sa konverzacijom na engleskom. Stoga su, kako dominantni, tako i omiljeni u socijalnoj interakciji sa vršnjacima koji dolaze iz zemalja sa drugih govornih područja.\nNa letovanju se stekla poneka simpatija, ali i prijateljstva koja mogu potrajati i ceo život ukoliko se kontakti održavaju. Mama i tata Ekilibrić su uvek podsticali decu da održavaju kontakte sa svim svojim drugarima tokom leta, čak iako se ne viđaju sa njima. Većina drugara nije u Beogradu za vreme raspusta, već kod baka i deka, na moru, planini ili kod rođaka i prijatelja. S obzirom na to da starija deca imaju telefone, komunikacija sa drugarima je olakšana, dok se Ivan sa svojim prijateljima iz predškolskog čuje preko roditelja. A letovanje je potpuni doživljaj kada se uspostave novi kontakti i nova poznanstva.\nTu se ove godine Marko sprijateljio sa Elenom, vršnjakinjom iz Verone.\nInternacionalna prijateljstva mogu podstaći učenje stranog jezika\nKako su svakodnevni susreti podsticali razgovore, između Marka i Elene su se javile obostrane simpatije. Elena koja se u početku stidela da govori engleski, postepeno se oslobađala, sve manje i manje grešila u izgovoru, lakše pronalazila reči koje su bile potrebne za konverzaciju, a jednog jutra je došla sa rečnikom engleskog jezika koji joj je umnogome pomogao u komunikaciji. Druženje je bilo, ne samo lepo, već i veoma korisno. Marko je, kao neko ko bolje zna engleski jezik, podsticao Elenu da govori, pričao joj o Srbiji, postavljao pitanja o Italiji, pa se podsećao nekih fraza i reči koje nije dugo koristio.\nMarko ne samo da je vežbao konverzaciju na engleskom, već se zainteresovao za Italiju i italijanski jezik, naučio je puno o toj prelepoj zemlji i dogovorio se sa Elenom da ona dođe u Srbiju, a on u Italiju na neko vreme tokom raspusta.\nMeđutim, često se dešava da zbog udaljenosti kontakti postaju sve ređi, a onda se i ugase. Tata je shvatio da su Marko i Elena jako slični, vole istu muziku, gledaju iste serije, vole iste kompjuterske igrice i jako lepo se slažu, pa mu je bilo žao da se takvo prijateljstvo ne neguje.\nJedini način da se održe kontakti jeste komunikacija na daljinu. Tata Ekilibrić im je predložio da razmene mejlove i brojeve telefona, pa da se čuju preko Vibera. Klinci su se složili, ali su obavestili tatu da su oni već zapratili jedno drugo na Instagramu i da je to najzgodniji model komunikacije jer tu vide slike, gledaju story, ali i pišu jedno drugom poruke na engleskom. Na taj način će vežbati pisanje na engleskom i ispravljati jedno drugom greške u kucanju. Takođe će Marko Elenu pomalo učiti srpski jezik, a ona njega italijanski.\nTata je bio ponosan na mlade generacije i njihovu snalažljivost, korišćenje naučenog u novim situacijama i rešavanje problema. Pohvalio ih je i rekao da će podržati svaku inicijativu koja će negovati ovako lepo drugarstvo, pa su i roditelji razmenili kontakte između sebe.\nJelena Petrović, diplomirani psiholog\nKako da dete više ne govori da mu je dosadno\nVećini nas se život promenio iz korena otkako je započela cela ova situacija sa pandemijom virusa Covid 19...


Rekonstrukcija kompleksa gradskog stadiona u opštini Knjaževac, koju Kraljevina Norveška finansira preko projekta „Norveška za vas – Srbija“, trajaće do oktobra 2019, čime će biti poboljšani uslovi za rekreaciju i bavljenje sportom gotovo 15.000 dece, mladih i sportista koji koriste ovaj kompleks, sagrađen sedamdesetih godina prošlog veka.\nRadovi na obnovi stadiona obuhvataju ugradnju sistema za navodnjavanje, asfaltiranje atleskte staze, obnovu travnog zasada oba pomoćna terena za fudbal, izradu metalne ograde oko stadiona i metalne pomoćnih terena za fudbal, rekonstrukciju istočne i zapadne zidane ograde stadiona.\nOvaj projekat će unaprediti uslove oko 9.400 dece i mladih u Knjaževcu, 2.200 članova lokalnih sportskih klubova, oko 3.000 stanovnike opštine koji se rekreativno bave sportom i oko 300 sportista koji se svake godine pripremaju za takmičenja.\nUz infrastrukturne radove, biće izrađen i Pravilnik o načinu korišćenja i upravljanja sportskim kompleksom i Plan razvoja sporta sa fokusom na ranjive grupe, u saradnji sa programom Swiss PRO.\nUkupna vrednost radova iznosi oko 220.000 evra, od čega Kraljevina Norveške ulaže 100.000, a Opština Knjaževac učestvuje sa 120.000 evra.


Bivši načelnik Generalštaba Vojske Jugoslavije Neboša Pavković, levo, i general Vladimir Lazarević, desno, tokom vojne vežbe u blizini grada Pirota na istoku Srbije, 1. septembra 2000. godine.\nSrpski general Vladimir Lazarević koji je pušten na slobodu posle odsluženja kazne u Hagu, vratio se u Srbiju i u svojoj vikendici čeka da se prihvati novog posla - predavača na Vojnoj akademiji u Beogradu. Lazarević je pred Haškim tribunalom 2009. godine osuđen za deportaciju više od 700 000 Albanaca za vreme rata na Kosovu 1989 - 1999, no u Srbiji za ministra odbrane Aleksandra Vulina "ti ljudi treba da budu uzor današnjim generacijama oficira".\n"Uzori kadetima moraju da budu srpski generali, posebno oni dokazani u najtežim danima. Moramo da omogućimo da mladi oficir sretne svog generala, upozna ga i sazna njegova iskustva. Niko od tih ljudi ne sme da ode sa životne pozornice a da ne ostavi zapisano svedočenje o onome šta je radio i kakve je odluke donosio," navodi ministar odbrane za Večerenje Novosti.\nAleksandar Radić , vojni analitičar u izjavi za Glas Amerike kaže da možda nije loše da kadeti čuju iskustva nekih generala, koliko god kontraverzna, ali da je sve to tako u teoriji. On problem vidi u praksi i činjenici da Vulin na ovaj način afirmiše neke nove naraštaje za prikupljanje političkih poena.\n"On je u javnosti prepoznat kao čovek koji nije služio vojni rok, a generacijski je to trebalo da bude u ono vreme kada se vodio rat. S obzirom na to i da je imao običaj da nosi uniformu i da pokaže čvrst stav zemljama u regionu on pokušava da prisvoji ratne zasluge činjenicom da haške optuženike i učesnike ratova pretvora u svoj kapital pred onim delom srpskog javnog mnjenja koji nije iživio devedesete godine ili nad generacijama onih mladića koji nemaju sopstveno iskustvo, nego imaju jednu romantičarsku sliku kako je to izgledalo," kaže Radić.\nLazarević nije jedini srpski general koji je optužen pred sudom za ratne zločine, a na koga se "romantičarski" gleda u Srbiji. Nikola Šainović, bliski saradnik Slobodana Miloševića je 2015. godine posle puštanja na slobodu postavljen za člana glavnog odbora Socijalističke partije Srbije (SPS), koalicionog partnera vladajuće Srpske napredne stranke (SNS). Veselin Šljivančanin, bivši oficir optužen za ubistvo više od 200 zarobljenika u Vukovaru, redovan je posetilac događaja koje organizuje SNS, a izdao je i ratne memoare u Beogradu.\nAleksandra Nikšić, urednica portala Vice, navodi još jedan propust kada je novi Zakon o visokom obrazovanju u pitanju koji, za razliku od zakona o nižim stepenima obrazovanja, dopušta ratnim zločincima da se nađu u ulozi pedagoga.\n"U novom Zakonu o visokom obrazovanju, usvojenom pre par nedelja, nema nijedne odredbe koja bi onemogućila osobama osuđenim zbog ratnih zločina, komandne odgovornosti i drugih krivičnih dela. Pa ni u jedinom javnosti dostupnom statutu Vojne akademije se ne pominju ovakve prepreke. Moral ionako niko ne pominje, valjda je prevaziđena kategorija," zaključuje ona.\nI zaista u regionu gde se posle ratova devedesetih godina ljudi pozivaju na pomirenje i raščišćavanje sa zločinima na svim stranama, dovoljan je samo jedan političar koji može da naruši ionako težak i fragilan proces.\nDok ostatak srpske vladajuće stranke i dalje na rečima zagovara mir, stabilnost i pomirenje u regionu uključujući tu i predsednika Aleksandra Vučića, dotle ljudi burno reaguju na događaje kao što su postavljanje Ramuša Haradnija za premijera vlade Kosova i oslobađanje Nasera Orića.\nIzjava ministra Vulina samo je jedan od događaja koji proces pomirenja vraćaju unazad.\nVojni analitičar Radić kaže da izjava ministra nikako ne doprinosi ovom procesu, ali je i ne vidi kao generalni stav srpske vlade.\n"Jasno je reč da je ova slika vezana samo za Vulina, za sada imamo samo njegovu sliku, a ne srpske vlade. Očigledno da u ovoj vlasti postoji jedna vrsta slobode manevara i izgleda da je mnogo manje važna spoljna politika i neka ozbiljna pitanja, koliko je bitna afirmacija ljudi u medijima," kaže vojni analitičar Radić.


Zakon na čekanju, a iz EU stižu novi standardi – www.radiobalkanfox.com\nZakon na čekanju, a iz EU stižu novi standardi\nSukob interesnih strana i kaskanje Narodne skupštine u praćenju EU direktive o autorskim pravima\nNa usvajanje novog Zakona o autorskim i srodnim pravima u Srbiji se još uvek čeka, nakon što ga je Vlada Srbije uputila Narodnoj skupštini na odlučivanje, i to u trenutku kada se na nivou Evropske unije vodila rasprava o novim standardima za uređivanje ove oblasti.\nPiše: Aleksandra Popović 16. maja 2019. 16.50\nVlasti u Srbiji pokušale su da se pohvale napretkom, te je Vlada Srbije početkom februara ove godine, pre konačne odluke Saveta ministara EU o novoj direktivi, odobrila predlog Nacrta izmena i dopuna Zakona o autorskim i srodnim pravima na kome se radilo nekoliko godina unazad i koji je EU odobrila po ranijim standardima.\nAdvokat Dragan Milić, stručnjak za autorsko i medijsko pravo, objasnio je za Danas da se tekst izmena i dopuna koji je dostavljen Narodnoj skupštini uglavnom tiče usklađivanja našeg zakona sa sedam ranije donetih Direktiva EU, koje direktno ili indirektno regulišu pitanja autorskih prava.\n– S obzirom da Evropska unija, kao i zemlje koje pretenduju da postanu njene članice, teže unifikaciji i standardizaciji propisa, u tom cilju su predložene izmene i dopune našeg zakona. Promene su uglavnom iz domena baza podataka, srodnih prava i kolektivnog ostvarivanja istih. Važno je napomenuti da je i pitanje ostvarivanja individualnih autorskih prava pred sudom izmenjeno u smislu propisivanja novih pravila oko privremene mere, kao i novih zahteva koje autorima i nosiocima prava stoje na raspolaganju, naveo je Milić. On dodaje i da je ipak, nova Direktiva EU ostala izvan ovih izmena i dopuna, jer je izglasana na Savetu ministara EU tek sredinom aprila, a počinje da se primenjuje tek za dve godine, odnosno 2021.\n– Tako da je još mnogo posla, kako pred Evropskom komisijom, tako i pred svim članicama EU da izvrše pripreme za unošenje novih pravila u svoja nacionalna zakonodavstva, istakao je Milić.\nOn je dodao da „sukob“ različitih strana oko ovog pitanja, odnosno mimoilaženje u stavovima postoji i na nivou cele Evrope pa nije neuobičajeno što do toga dolazi kod nas.\n– Važno je razumeti da je u pitanja zaštite autorskih prava uključeno više interesnih grupa, tako da je kompromis i zadovoljstvo svih subjekata u prometu prava na autorskim delima teško moguć. Tačno je da je predlog zakona o izmenama i dopunama sačinjen mimo konsultacija Radne grupe, odnosno dostavljen Skupštini usred zasedanja Radne grupe na izradi potpuno novog teksta Zakona o autorskim i srodnim pravima, istakao je Milić. On ne veruje da će ni standardi EU uspeti da pomire sva mišljenja, jer se i na nivou Evrope vode žestoke rasprave o ovim pitanjima.\nIspred OFPS za Danas je ovo komentarisao Nikola Vilotić, objašnjavajući da se nada da će Narodna skupština što pre usvojiti ovaj zakon, a da je javna rasprava o njemu sprovedena još krajem 2013. godine.\n– Nakon toga, ministarstva i zakonodavni odbor Vlade Srbije i Evropska komisija dali su pozitivna mišljenja o ovom zakonu, te je Vlada Republike Srbije 7. februara ove godine usvojila Predlog Zakona o izmenama i dopunama Zakona o autorskom i srodnim pravima. Tokom ovog perioda i Privredna komora Srbije se u nekoliko navrata obraćala Vladi Republike Srbije sa inicijativom za usvajanje ovih izmena zakona. Upravo iz razloga što je ovaj zakon u proceduri još od 2013. godine, što je sprovedena javna rasprava u kojoj su učestvovale i OFPS i UDS i Sokoj i PI i na kojoj su sve zainteresovane strane mogle da daju konstruktivne sugestije, što su ministarstva i zakonodavni odbor Vlade Srbije i Evropska komisija dali pozitivna mišljenja o ovom zakonu, kao i to što će, nakon usvajanja ovog predloga, Zakon o autorskom i srodnim pravima biti usklađen sa čak 8 od 10 direktiva, OFPS i UDS su podržale usvajanje Predloga Zakona o autorskom i srodnim pravima, objasnio je on.\nSa predstavnicima UPS i Sokoja nismo uspeli da stupimo u kontakt kako bi se razjasnio njihov stav o pravnoj regulativi ove oblasti.\nZaštita prava glumaca\nNikola Vilotić ispred OFPS smatra da se predloženim izmenama Zakona o autorskom i srodnim pravima uvode mnoga pozitivna rešenja. „Prvo, povećava se transparentnost rada kolektivnih organizacija. Drugo, glumci-interpretatori dobijaju mogućnost da štite svoja prava i da osnuju kolektivnu organizaciju, za razliku od dosadašnje jedine zakonom predviđene mogućnosti da na individualan način ostvaruju svoja prava. Treće, dolazi do razdvajanja naplate naknade za autore, s jedne strane, i interpretatore i proizvođače fonograma, s druge strane kako je inače predviđeno međunarodnim konvencijama. Četvrto, usvajanjem ovog zakona, kao što smo rekli, Zakon o autorskom i srodnim pravima biće usklađen sa čak 8 od 10 evropskih direktiva. I peto, izuzetno bitna činjenica je da se produžava zaštita imovinskih prava interpretatora i proizvođača fonograma sa 50 na 70 godina“, naveo je on.\nMilić: Sukob interesnih grupa ostaje\n„Koliko je samo kritikovana Copyright direktiva, kako od strane običnih korisnika i internet aktivista, tako i od velikih hosting platformi poput Google-a i Facebook-a. Jedna interesna grupa će uvek težiti tome da naknada autorima ili proizvođačima fonograma bude niža odnosno sadržaj dostupniji, po mogućstvu besplatan, dok će se drugi boriti za što sveobuhvatnije licenciranje sadržaja, što više naknade za korišćenje, odnosno za efikasniju naplatu i smanjivanje troškova agencija za kolektivno ostvarivanje prava“, zaključio je Milić.\nIstraga zbog pretnji na društvenim mrežama vlasniku pekare iz Borče\nSrbija dobila novi praznik Dan Ćirila i Metodija\nSRPSKI POLITIČARI, GLUMCI I SPORTISTI PREDVIĐAJU KRAJ „IGRE PRESTOLA“ Evo koga vide na tronu, a kladionice imaju drugog favorita\n19. маја 2019., 11:38


PC Press - Broj - 138\nPC #138 : Novembar 2007\nVizije u boji\nNije jednostavno niti jeftino obezbediti vernu reprodukciju boja na monitoru i na štampaču. ColorVision nudi neophodnu kalibraciju po neočekivano povoljnoj ceni.\nDigitalna fotografija i pojava kvalitetnih foto‑štampača je mnoge foto‑entuzijaste motivisala da čitav proces – snimanje, obradu i štampu – pokušaju da urade sami. Štampa fotografija i oduševljenje prvim rezultatima su mnoge uvukli u igru koja često postaje igra bez granica, jer posle početnog oduševljenja počinju pitanja. Zašto neke boje na ekranu ne izgledaju kao u prirodi? I zašto ono što i ne izgleda tako loše na ekranu kad se odštampa toliko izgubi na atraktivnosti? Umesto traženja jasnog odgovora, obično sledi niz proba sa podešavanjima, beskonačno trošenje skupog papira i boja.\nRazlog su, naravno, ograničenja uređaja koji reprodukuju boje, a ta ograničenja se ne mogu prevazilaziti bilo kakvim podešavanjem po sistemu „Ovom monitoru treba malo više crvene ili ovom štampaču treba smanjiti malo cijan komponentu i pojačati kontrast“. Jedini način da se koliko‑toliko uvede red u lanac reprodukcije boja je upotreba kolor menadžmenta, sistema koji obezbeđuje da se uređaj sa njegovim mogućnostima podešavanja prvo dovede u stanje što bliže onome koje želimo (proces kalibracije) a zatim da se za to stanje (sa svim njegovim ograničenjima) kreira numerički opis (izrada kolor profila) kako bi u svakoj fazi prelaska slike sa jednog medija na drugi (iz aparata na monitor, sa monitora na štampač) numeričkom obradom mogao da se postigne najbolji mogući rezultat. Čak ni kolor menadžment ne nudi rešenja za sve probleme ali je danas jedina čvrsta osnova s predvidivim rezultatima koji, kada se doda iskustvo, mogu u svakoj situaciji dati željeni kvalitetan rezultat.\nRešenje u paketu\nPaket ColorVision PrintFIXPro koji smo dobili na test je kompletno rešenje za postavljanje kolor menadžmenta za monitore i inkjet štampače. Sličnih paketa koji pokrivaju i monitor i štampač na tržištu nema mnogo i uglavnom se radi o (za amaterske potrebe) preskupim uređajima. ColorVision je i po pitanju cene i jednostavnosti upotrebe učinio napor da ovaj paket koliko‑toliko bude dostupan nešto širem krugu korisnika. U paketu dobijete od ranije poznati i veoma popularan Spider kolorimetar za kalibraciju monitora i poseban spektrokolorimetar koji služi za izradu kolor profila inkjet štampača, što je praćeno potrebnim softverom.\nKalibracija monitora je veoma jednostavna – po startovanju programa Spzder2PRO dobićete mogućnost da izaberete set parametara na koje želite da podesite monitor (gama, temperatura, osvetljenost crnog i belog, kompenzaciju prema osvetljenosti ambijenta u kome se monitor nalazi, pa čak i krivu osvetljenosti). Ukoliko ste izabrali opciju za kompenzaciju ambijentalnog svetla, prvo ćete okrenuti Spyder naopako (senzor ka prostoriji a ne ka ekranu), nakon čega će uslediti merenje i sugestija koje podešavanje za temperaturu i osvetljenost crnog i belog treba izabrati kao cilj kalibracije. Zatim se Spyder okreće ka minitoru i sledi niz merenja boja – nakon nekoliko minuta proces je završen, profil generisan a video kartica (LUT tabela) podešena tako da se dobiju željene karakteristike. Tokom startovanja operativnog sistema biće pokrenut program koji podešava video karticu. U paketu se nalazi i koristan program za izbor profila u toku rada – ako ste generisali više podešavanja za različite svetlosne uslove, dobijate jednostavan način da ih po potrebi aktivirate.\nSpyder2PRO paket za kalibraciju monitora odaje utisak zrelog proizvoda sa dosta mogućnosti i za naprednije korisnike. Dosta dugo koristim TFT monitor koje je redovno kalibrisan GretagMacbeth spektrometrom (vrlo kvalitetno rešenje), ali sam prijatno iznenađen činjenicom da se nova kalibracija i generisani profil ColorVision paketom praktično ne razlikuje ni na koji vidljiv način, iako ima sitnih razlika u samom ICC profilu.\nIzrada profila za štampač je mnogo teži zadatak. Kolor profil se pravi za svaku kombinaciju papira, boje koja se koristi u štampaču (ukoliko štampač ima mogućnost promene crne boje prema tipu papira) i podešavanja u drajveru za štampač. Uobičajeno je da se ovo poslednje postavi tako da se isključe sve opcije za kontrolu izgleda otiska (posebno sve opcije koje imaju automatsko podešavanje) kako bi jedino kolor menadžment u programu za štampu uticao na konačni izgled.\nPo pokretanju PrintFIX PRO programa, najpre štampate dva različita otiska kako biste se uverili da štampač radi korektno – da li je otisak ravnomeran i glava nema zapušenih mlaznica i da li ste u podešavanjima štampača dobro izabrali tip papira koji koristite. Ova provera nema neki poseban značaj jer je na vama da vizulelno proverite da li je sve u redu – radi se o sitnom komforu da ne morate da pokrećete neki drugi program za štampu.\nSledi bitni deo procedure – birate jednu od tri varijante test otiska u zavisnosti od brzine izrade i kvaliteta koji želite da postignete. Otisak sa svega 150 kvadrata sa bojama će omogućiti da dosta brzo generišete profil dok će otisak sa 729 kvadrata zahtevati više vremena za čitav proces, ali će generisani profil biti precizniji.\nKada se otisak odštampa i pusti da se dobro osuši (preporuka je da ga ostavite barem nekoliko sati) sledi proces merenja svakog pojedinačnog kvadrata – program na ekranu prikazuje sliku sa kvadratima boje i pokuzuje koji od njih očekuje da izmerite. Senzor spektrometra se postavi na papir i pritisne veliko dugme na gornjoj strani uređaja (ili taster enter) – nakon sekund - dva, merenje je završeno, na ekranu se prikazuje izmerena vrednost (svaki kvadrat je dijagonalno podeljen na boju koja se očekuje i boju koja je izmerena) i prelazi na sledeći kvadrat. Za test otisak sa 225 kvadrata nam je bilo potrebno oko 20 minuta, s tim što se uz malo vežbe proces može ubrzati.\nZatim sledi mogućnost globalnog podešavanja profila (kontrast, osvetljenje, saturacija i svaki od RGB kanala), kao i podešavanje prema osvetljenju ambijenta koje očekujemo kada fotografija bude izložena. Profil se zatim generiše a PrintFIX nudi mogućnost da odmah štampate i probni otisak sa pogodnom fotografijom (sa puno boja, velikim rasponom tonova i dečjih likova sa različitom bojom kože). Ukoliko niste zadovoljni, možete se vratiti korak nazad na globalna podešavanja profila, generisati novi i ponovo štampati probni otisak.\nKvalitet generisanog profila se može oceniti kao dobar, mada ne na nivou kvaliteta koji obezbeđuju skuplji paketi. PrintFIX PRO je na neki način „zatvoren“ sa ciljem da se održi jednostavnost upotrebe, na šta ukazuje i izbor test otisaka sa bojom – 729 uzoraka se inače smatra nekim minimumom i skuplji paketi obično počinju od tih vrednosti i idu do više hiljada. Kolorimetar ovakve konstrukcije, nažalost, ne bi omogućio da se u razumnom vremenu izmeri takav otisak jer morate malo da zaviritite „ispod“ uređaja da biste bili sigurni da ste postavili glavu tačno iznad kvadarata sa bojom a uređaj i softver dodatno nemaju mogućnost čitanja red‑po‑red.\nColorVision je lepo uravnotežen paket u smislu mogućnosti, kvaliteta i cene. Iako je učinjen napor da ga iskoriste i korisnici sa jako malo uskustva u kolor menadžmentu, treba reći da ni ColorVision (kao ni jedan drugi paket) ne može da učini čuda i da vas spase potrebe razumevanja procesa i podešavanja. To se posebno odnosi na proces štampe – iako će otisci posle izrade profila biti primetno bolji u odnosu na ono što štampač inicijalno nudi (više detalja u senkama, bolja uravnoteženost boja itd.) i dalje će biti puno situacija u kojima će dobro rešenje proisteći isključivo iz vašeg znanja i iskustva.


SPASIMO NAŠU NAJVREDNIJU KNJIGU – Televizija srpske dijaspore\nSPASIMO NAŠU NAJVREDNIJU KNJIGU\nPeticija portala "Miroslavljevo evanđelje"\nOd TSD Redakcija\t Poslednja izmena 13.02.2022\nPETICIJA ZA IZMEŠTANJE MIROSLAVLJEVOG JEVANĐELJA NA BEZBEDNO MESTO – U ZGRADU SRPSKE PATRIJARŠIJE\nU septembru 2021, Audio-vizuelni arhiv SANU je obavestio javnost da je završeno snimanje jednog od najvrednijih rukopisa celokupnog čovečanstva – Miroslavljevog jevanđelja. SANU tvrdi da su njihovi snimci na najvišem svetskom nivou.\nMeđutim, na snimku sa konferencije za štampu se vidi da se na mestu gde bi trebalo da bude strana broj 2, nalazi strana br. 14.\nIspostavilo se da su listovi pomešani tokom konzervacije i prepovezivanja rukopisa 1998/1999. godine. Komisije Ministarstva kulture Republike Srbije, Narodnog muzeja i Narodne biblioteke Srbije, tokom 23 godine nisu primetile da su pomešane stranice na početku knjige. Miroslavljevo jevanđelje je u istom periodu bilo potpuno skriveno od očiju javnosti. Samo su državni, dvorski naučnici mogli da proučavaju original.\nKada je, posle završenog nedavnog snimanja, slučajno otkriveno da su listovi originala povezani nasumično, kao i da su tokom konzervacije naneta velika oštećenja jedinstvenim likovnim ukrasima – nadležne institucije kulture, na čelu sa ministarstvom – odlučile su da o tome ćute.\nNajbolji snimci na svetu oštećenog Miroslavljevog jevanđelja nisu još uvek dostupni javnosti. Nije jasno da li su oštećenja posledica zapanjujuće nestručnosti nadležnih institucija kulture ili zle namere. No, jasno je da Miroslavljevo jevanđelje nije bezbedno u Narodnom muzeju – jer postoji velika verovatnoća da će nadležne institucije pokušati da poprave greške uz nova nepovratna oštećenja svetskog kulturnog dobra.\nZato smatramo da je neophodno preduzeti sledeće korake:\nU najkraćem roku premestiti Miroslavljevo jevanđelje na bezbedno mesto, u zgradu Srpske Patrijaršije. U toj zgradi nalaze se Biblioteka Srpske Patrijaršije i Muzej SPC. Te dve institucije sačuvale su više od 1000 srpskih srednjovekovnih rukopisa u toku Prvog i Drugog svetskog rata, a u istom periodu Narodna biblioteka Srbije nije sačuvala ijedan.\nPotom bi se pristupilo formiranju nezavisne međunarodne komisije sastavljene od predstavnika UNESKA i konzervatorsko-restauratorskih odeljenja vodećih svetskih biblioteka. Prvi zadatak komisije bio bi utvrđivanje od kojih je materijala napravljeno Miroslavljevo jevanđelje (od koje životinje je korišćena koža za izradu pergamenta, od kog drveta su sačinjene korice, koliko je staro to drvo…) i koji su lepkovi korišćeni prilikom prepovezivanja knjige. Potom bi se, ukoliko je moguće, pristupilo stručnoj restauraciji originala prema snimcima AIZ Dosije, koji su načinjeni pre konzervacije (državni stručnjaci nisu snimili knjigu pre oštećenja rukopisa). U radu komisije ne bi mogle da učestvuju institucije koje su nanele oštećenja originalu: Ministarstvo kulture Republike Srbije, Narodni muzej Srbije i Narodna biblioteka Srbije. Takođe, smatramo da u komisiji nema mesta ni za predstavnike SANU, koji su saučestvovali u zaveri ćutanja o oštećenjima svetskog kulturnog dobra.\nMolimo vas za pomoć u spasavanju jednog od najvrednijih sačuvanih dokumenata celokupnog čovečanstva.\nSvi koji žele da potpišu ovu peticiju mogu to da učine sn sledećoj stranici: https://www.miroslavljevojevandjelje.com/\nIzvor Portal "Miroslavljevo evanđelje"\nKAKO JE OSKRNAVLJENA SVETINJA\nMOGUĆE EKONOMSKE POSLEDICE RATA U UKRAJINI\nPeticija Srba iz SAD protiv “LA Tajmsa” zbog negiranja genocida u…\nIzbori – Šapić: Otvara se nova era za našu politiku\nŠarović potpisao peticiju “Imam pravo da znam”\nBRITANCE ČEKA ASTRONOMSKI SKOK CENA STRUJE\nŠef Ofgema, britanskog regulatora za energetiku, Džonatan Brearli, izjavio je danas da se očekuje da će gornja…


Josipović: Hrvatska je u dubokoj ekonomskoj krizi\nPredsednik Republike Ivo Josipović ocenio je danas da se Hrvatska nalazi u vrlo ozbiljnoj i dubokoj ekonomskoj krizi i kasni s reformama na tom području, a da dosadašnje mere Vlade, iako pozitivne, nisu dovoljne.\n"Ljudi kojima je to struka kažu da je situacija zaista vrlo ozbiljna, a kao političar ja to isto mogu konstatovati i mislim kako je vreme da se ide s ozbiljnim merama, da se dugoročno razmišlja i da se od strane političara, ako je to moguće, zanemari dnevnopolitički interes i krene u ozbiljnu reformu", rekao je Josipović u emisiji "Media servisa".\nPredsednik Josipović smatra da Hrvatska kasni s reformama.\n"Kriza je duboka, zahvata sve veći broj ljudi i na živote pojedinaca se sve dramatičnije reflektuje. Zato oni koji vode ekonomsku politiku moraju to imati u vidu i znati da su očekivanja i potrebe velike", rekao je.\nNapomenuo je kako je zadatak politike podstaknuti optimizam i "one koji mogu otvoriti pa makar i jedno radno mesto".\nTu vidi najviše prostora za "državnu intervenciju koja bi trebala ići ka liberalizaciji propisa koji se odnose na ulaganje, gradnju".\n"Vlada tu ima veliku priliku da odustajanjem od tvrdih birokratskih procedura, ubrzanjem postupaka, liberalizacijom režima, može pomoći i pospešiti ekonomsku aktivnost", rekao je Josipović.


Erdogan pokušava da ponovo pokrene mirovne pregovore Sirije i Izraela\nTurski lider se u Damasku nalazi u ulozi posrednika Izraela i Sirije. Njegova poseta je od izuzetne važnosti, pogotovo posle izjave predsednika Sirije Bašara al-Asada, u kojoj je obelodanio da su mu izraelskizvaničnici ponudili potpuno povlačenje sa strateški važne Golanske visoravni ukoliko bi to garantovalo mir. Predstavnici izraelskih vlasti potvrdili su da su preko turskih posrednika, Siriji ponudili obnavljanje mirovnih pregovora.\nPred polazak u Damask, Redžep Tajip Erdogan je rekao da je logično da Turska bude posrednik s obzirom da ima izuzetno dobre odnose i sa Izraelom i sa Sirijom. Premijer je dodao da Turska može da pruži pozitivan doprinos za uspostavljanje mira između te dve zemlje, ali i između Izraelaca i Palestinaca.\nMeđutim, Sirija i Izrael se još nisu zvanično složili da nastave sa pregovorima koji su prekinuti pre osam godina. Izraelski poslanik Efraim Šneh, član koalicione Radničke partije, kaže da Izrael ovim pokušava da odvuče Siriju od partnerstva sa Iranom, ali je, kako kaže - pesimista u pogledu krajnjeg ishoda.\nŠneh, inače bivši general, je Izraelskom radiju rekao da se sirijska vlada oslanja na Iran za preživljavanje i kako bi mogla da održi svoj uticaj u Libanu. Zbog toga će, prema njegovom mišljenju, ukoliko bude morala da bira između Irana i - kako se izrazio - «iskušenja» da ponovo uspostavi kontrolu nad Golanskom visoravni, Sirija najverovatnije izabrati Iran.\nIzrael je zauzeo Golansku visoravan tokom Šestodnevnog rata 1967, a prisvojio ju je 1981. Šneh takođe sumnja da će predsednik Asad prihvatiti uslove koje Izrael postavlja.\nOn kaže da bi Sirija morala da prekine sa snabdevanjem Hezbolaha municijom u slučaju da pristane na mirovne pregovore sa Izraelom, ali dodaje da to Iran to neće dozvoliti.\nI dok će se Sirija možda susresti sa strogim protivljenjem Irana, Izrael se sa istim problemom nosi unutar svoje zemlje. Vlada premijera Ehuda Olmerta možda padne zbog neslaganja oko ustupaka koje treba ponuditi Siriji. Juče objavljenja anketa pokazuje da je više od dve trećine Izraelaca protiv potpunog povlačenja sa Golanske visoravni.


Najnovija ažuriranja Google Play Services i Play prodavnice donose nekoliko poboljšanja za vaš Android uređaj - BIGportal.ba\n19 Januara, 2022 19 Januara, 2022 068\nGoogle je tek od nedavno počeo da daje obavještenja šta je novo u svojim ažuriranjima sistema Google Play.\nStranica za podršku objavila je promene iz decembra 2021. i januara 2022, pri čemu je poslednji poboljšao upravljanje vremenskim zonama i dodao podršku za nove promene prelaza na letnje računanje vremena u nekoliko zemalja. Kompanija je ponovo ažurirala stranicu kako bi odražavala poboljšanja koja su doneta najnovijim ažuriranjima Play usluga i Play prodavnice.\nPromene uključuju mogućnost ručnog dodavanja akreditiva za prijavljivanje za veb lokacije i aplikacije u Google Password Manager, poboljšani način prijavljivanja na Android TV pomoću Android telefona i novi Discovery na podržanim Android uređajima za isticanje promene u velikom ažuriranju OS-a. Ispod su sve promene koje su deo ažuriranja iz januara 2022. za Play prodavnicu i Play usluge, javlja Android police.\nSve gore navedene promene su deo Google Play usluga v22.02.03 i Play Store v28.8, koje su prošle nedelje prvi put počele da se pojavljuju na Android.\nVimbldon pokreće tužbu – svi se pridružuju?\nTen Hag u Junajtedu već trenira strogoću\nGoogle prekida lošu praksu – uklanja aplikacije sklone zloupotrebi\nPetak na Rolan Garosu: Đoković, pa Krajinović\nVeto Rusije i Kine na dodatne sankcije Sjevernoj Koreji\nRepublikanci blokirali debatu o zakonu o domaćem terorizmu


BalkanMagazin :: Italija ulaže 10 milijardi evra u proizvodnju vodonika\nIzvor: BM/ Reuters\nponedeljak, 16. novembar 2020 17:23\nItalija je utvrdila smernice nacionalne strategije za korišćenje vodonika, kako bi pomogla dekarbonizaciju privrede, dok postupno ukida ugalj i podstiče proizvodnju obnovljive energije, kako bi ispunila dugoročne klimatske ciljeve. U ovaj proces biće uloženo 10 milijardi evra tokom naredne decenije. (ilustracija, EBRD)\nItalija je utvrdila smernice strategije za korišćenje vodonika, opredevlivši 10 milijardi evra ulaganja u sektor tokom naredne decenije, u sklopu nastojanja da se smanji emisija štetnih gasova i podstakne proizvodnja energije iz obnovljivih izvora.\nU nacrtu dokumenta pod nazivom Preliminarne smernice nacionalne strategije za vodonik, u koji je Rojters imao uvid, Ministarstvo industrije je navelo da cilja na investicije u sektoru od oko 10 milijardi evra do 2030. godine, pri čemu polovina iznosa dolazi iz evropskih fondova i privatnih investicija.\nKako bi se povećala proizvodnja "zelenog" vodonika, u tom periodu bi trebalo instalirati oko pet gigavata kapaciteta za elektrolizu, za potrebe izdvajanja vodonika iz vode, navodi se u dokumentu.\nDo 2030. godine vodonik bi mogao podmirivati dva posto potreba Italije za energijom, čime bi se smanjile emisije štetnih gasova za do osam miliona tona, stoji u dokumentu italijanskog ministarstva industrije.\nOčekivanja su da će, kako se sektor bude razvijao i troškovi padali, taj udeo porasti i do 20 odsto do 2050. godine.\nPostupak elektrolize ne uključuje ugljenik ako se energija koja se koristi generiše iz obnovljivih izvora. Vodonik se sada uglavnom proizvodi iz fosilnih goriva ili drugih procesa koji emituju ugljenik, jer je elektroliza preskupa zbog velike količine električne energije, koja se koristi u ovom procesu.\nU italijanskom ministarstvu procenjuju da bi njihov plan za vodonik mogao da stvori osnove za više od 200 hiljada novih radnih mesta i poveća bruto domaći proizvod za do 27 milijardi evra, napominjući da bi se vodonik kao gorivo, mogao koristiti u transportu, teškoj industriji i gasovodima.\nItalijanska gasna kompanija Snam već testira transport sa 10 odsto mešavine vodonika u delu svoje mreže prirodnog gasa, a planove za uvođenje vodonika imaju i kompanije Enel i Eni.\nVlada će nakon objave pokrenuti javne konsultacije o predlogu strategije, dok se usvajanje očekuje početkom naredne godine.\nBrisel je ove godine definisao planove za promociju vodonika, jer je tendencija da se nulte emisije štetnih gasova dostignu do 2050. godine.\nVodonik je danas preskup za široku upotrebu, ali kako troškovi padaju, vlade širom sveta ga vide kao zamenu za fosilno gorivo u sektorima u kojima elektrifikacija nije lako rešenje.\nU tom smislu, Francuska, Nemačka i Španija su već postavile svoje ciljeve.